IN MEMORIAM: PETAR "ČANE" ĐORĐEVIĆ\nU osamdeset i sedmoj godini života napustio nas je Petar "Čane" Đorđević, naš nekadašnji fudbaler i klupski operativac. Petar Đorđević je branio naše boje i kada je klub nosio ime "Metalac" i "BSK" i "OFK Beograd"!\nNaš Čane je rođen u Beogradu 22.10.1930, a u klub došao u sezoni 1948/49 i bio mu veran narednih deset, sve do 1958/59. Za to vreme je kao desni half ukupno zabeležio 72 meča i postigao 3 pogotka u prvenstvenim i kup utakmicama. Bio je akter dve od četiri posleratne finalne kup utakmice i osvajač ovog trofeja 1953 i 1955. godine kada smo pobedili splitski Hajduk oba puta sa 2-0. Takođe, u sezoni 1954/55 bio je deo tima koji je bio vicešampion SFRJ. Na Univerzijadi u Dortmundu okitio se zlatnom medaljom.\nJoš dok je bio igrač isticao se organizacijom pa je tako stekao poverenje klupskih operativaca da mu dodele jedan deo organizacionih poslova vezanih za brigu o timu. Na njegovu ideju je pokrenuta donatorska akcija "Plavo veče" gde se tradicionalno okupljao veliki broj javnih ličnosti, umetnika, pevača, glumaca po kojima je naš klub bio prepoznatljiv.\nUčešće Petra Đorđević u prvenstvenim utakmicama po sezonama:\nNakon fudbala i sticanja akademske titule diplomiravši svetsku književnost, posvetio se novinarstvu i svoj radni vek proveo u DNS "Sport" čiji je bio glavni i odgovorni urednik. Bio je izveštač sa najvećih internacionalnih fudbalskih smotri. Čane je bio oličenje sportskog viteštva, elokventan, tačan, pedantan, precizan, uvek spreman da pomogne, a svoj klub je nosio u srcu do kraja. Otišao je u legendu iste godine kao i njegov veliki prijatelj i takođe naša legenda, Milan Raki Aranđelović, sa kojim se družio, posećivao, čuo se telefonom, sve do ovog leta.\nSahrana Petra Čaneta Đorđevića je u subotu 2. septembra u 12.15 časova na Novom bežanijskom groblju, a opelo je zakazano pola sata ranije.\nOFK Beograd izjavljuje reči saučešća Petrovoj familiji, prijateljima i poštovaocima.\nČane, neka ti je večna slava i hvala ti za sve! Tvoj OFK Beograd.


SNS: Demokrate nas lažno optužuju za loše stanje u zdravstvu - Televizija LeskovacTelevizija Leskovac\n« Jovanović: Ne treba meni Vučić, niti ja trebam njemu\nPejčić: Trudio sam se da se čuje glas Leskovca u Narodnoj skupštini »\nLeskovac – „Na jučerašnjoj konferenciji za novinare Graskog odbora Demokratske stranke, članovi ove partije lažno su okrivili Srpsku naprednu stranku i sadašnje rukovodstvo grada za propadanje Leskovca i lošu situaciju u zdravstvu“, rekao je na današnjoj konfereniciji za novinare predsednik leskovačkih naprednjaka Goran Cvetanović.\nOn je ovom prilikom postavio pitanje demokratama da li u nedostatku pravih argumenta za sopstvenu kampanju izgovaraju neistine.\n„Mladi ljudi, kao i briga o njihovoj budućnosti, zauzimaju važno mesto u programu Srpske napredne stranke“, rekao je Cvetanović uz podsećanje da je on, nakon što je preuzeo funkciju gradonačelnika Leskovca, obnovio rad Fonda za mlade talente, a iz gradskog budžeta izdvojena su značajana sredstva za stipendiranje najboljih studenata, sportista i umetnika.\nŠef odeljenja za kardiovaskularne bolesti Aleksandar Stanković i načelnik Službe za ginekologiju i akušerstvo leskovačke Opšte bolnice Dragan Krstić ovom prilikom osvrnuli su se na podatke koji su izneti na jučerašnjoj konferenciji za novinare Demokratske stranke, a odnose se na situaciju u zdravstvu, uz napomenu da su oni neprovereni i paušalni.\n„Informacija koju je tom prilikom iznela neonatolog Valentina Videnović da od 100 novorođenih beba iz leskovačkog porodilišta ne izađe 17 je potpuno netačna“, rekao je načelnik Krstić.\nIznošenje neistina na račun rada leskovačke Opšte bolnice, prema rečima učesnika današnje konferencije za novinare, pokazatelji su da se međuljudski odnosi u ovoj ustanovi hitno moraju rešavati.


Čitave institucije | Adobe Creative Cloud za obrazovanje\nNeka vaši studenti i vaša škola budu konkurentni.\nZapočnite digitalnu transformaciju svoje institucije uz Adobe rešenja za visoko obrazovanje. Kreirajte izuzetna putovanja za studente dok napreduju od početnika do predanih učenika. Uključite ih u učenje, naučite ih veštinama digitalne pismenosti koje su im neophodne za uspeh i inspirišite ih da ostanu u kontaktu još dugo nakon diplomiranja.\nDa biste saznali više o Adobe rešenjima za visoko obrazovanje, obratite se odeljenju prodaje putem broja 877-822-3623 ili Zatražite savet\nPrivucite pravu kombinaciju studenata.\nPružite moderno digitalno iskustvo na svim platformama i uređajima koje studenti najviše koriste.\nIspunite sve ciljeve prilikom prijave i upisa, i više\nKoristite Creative Cloud alatke za dizajn za štampu, veb, video i mobilne uređaje kako biste kreirali izuzetne portfolije, aplikacije, e-poruke i druge digitalne sadržaje koji privlače pažnju i povećavaju interesovanje novih studenata.\nPoboljšajte brend svoje škole\nUz Marketing Cloud možete efikasno da upravljate svim svojim kreativnim sadržajem i resursima sa jednog centralnog mesta kako biste osigurali usaglašen doživljaj brenda u svim medijumima i dodirnim tačkama.\nCiljanje i optimizacija za bolje rezultate\nMarketing Cloud daje vam detaljan uvid u potencijalna interesovanja studenata kako biste mogli da kreirate personalizovane kampanje za regrutovanje i usmerite ih na prave ljude u pravom trenutku. Pored toga, analitika usluge Marketing Cloud pokazuje vam tačno kako novi studenti stupaju u interakciju sa tim kampanjama, tako da možete da ih doterate da biste u najvećoj meri uvećali njihov uticaj.\nPojednostavite upis i uvođenje u sistem pomoću personalizovanog učešća.\nKreirajte pozitivno iskustvo za nove studente i njihove roditelje uz personalizovani sadržaj koji omogućava trenutno povezivanje i digitalne obrasce koji pojednostavljuju čitav proces.\nEliminišite suvišnu papirologiju\nUz Document Cloud možete da obezbedite digitalne obrasce i elektronske potpise kako biste ubrzali proces uvođenja u sistem.\nPovećajte preciznost i dovršavanje projekata na vreme\nKoristite Marketing Cloud da biste kreirali personalizovane portale za studente koje studenti, roditelji i administrativno osoblje mogu da koriste da bi brzo pratili zahteve, prosleđeni sadržaj i krajnje rokove.\nSmanjite opšte troškove\nUnapređivanjem pomoćnih procesa u kancelariji putem Document Cloud digitalnih tokova posla, možete u znatnoj meri da umanjite administrativne troškove i napore u vezi sa upoznavanjem i uvođenjem studenata u sistem.\nNegujte digitalnu pismenost da biste pomogli studentima da ostvare uspeh.\nIntegrisanjem digitalne pismenosti u svaki aspekt svog rasporeda, možete da pomognete studentima da efikasnije uče, kreiraju, sarađuju i komuniciraju – i razvijaju veštine kritičkog razmišljanja i kreativnog rešavanja problema koje poslodavci cene.\nUključite i zadržite današnje generacije rođene u digitalnom svetu\nNabavite Creative Cloud aplikacije za fakultet, koje su im potrebne za dizajniranje bogatih, interaktivnih doživljaja učenja kao što su digitalne priče i vizuelizacije podataka. A uz Adobe for Academics, studenti na fakultetu mogu da pronađu savete, unapred kreirane projekte i druge resurse koji će im pomoći da brzo savladaju aplikacije.\nNaučite studente kako da ostave utisak pri komunikaciji\nNaučite studente da vizuelizuju, razumeju i prenose informacije na moćne načine u projektima za štampu, veb, video i mobilne uređaje. Creative Cloud dolazi sa stotinama video-obuka koje će pomoći studentima da brzo nauče osnove.\nUtabajte put ka uspehu u karijeri\nStudenti koji umeju da kreiraju privlačan digitalni sadržaj i doživljaje imaju veliku prednost na tržištu poslova. Uz Creative Cloud, mogu lako da razviju lične brendove i pokažu svoje veštine potencijalnim poslodavcima putem portfolija na mreži, interaktivnih PDF-ova, veb-lokacija, video-zapisa i tako dalje.\nInspirišite učenike da ostanu povezani.\nKreirajte neverovatan doživljaj brenda za učenike kako biste podstakli doživotnu vernost, motivisali donacije i ojačali karijerne mreže koje će pomoći novim diplomcima.\nKreirajte sadržaj bez premca\nUz Creative Cloud aplikacije kao što su Dreamweaver CC, InDesign CC i Premiere Pro CC, možete da kreirate prelepe digitalne resurse za veb-lokacije, časopise, aplikacije i video-zapise učenika.\nPrenesite relevantne poruke\nKoristite Marketing Cloud da biste personalizovali svaki pokušaj isticanja, tako da učenici osećaju emocionalnu vezu sa univerzitetom i žele da učestvuju u aktivnostima.\nPodstaknite davanje i doprinose\nKreirajte i osmislite optimizovane kampanje davanja koje bude osećaj lojalnosti i uzbuđenja. Uz Marketing Cloud, možete da merite rezultate u realnom vremenu i prilagodite naknadnu komunikaciju kako biste neprekidno unapređivali rezultate.\nTri rešenja u oblaku.\nJedna moćna platforma za inovativne škole.\nNaši savetnici mogu da vam pomognu da pronađete najbolje rešenje za svoju instituciju.


Najduži brakovi u Holivudu - Ženski magazin - Horoskop, ljubav, fitness i zdravlje\nGotovo da je opšte prihvaćena činjenica da brakovi u Hollywood-u ne traju dugo. I da, veliki je broj brakova među poznatima koji nisu trajali ni nedelju dana ali da nije sve tako turbulentno, i da ima parova koji su uprkos svemu, svim izazovima i padovima ostali zajedno više decenija, spremni smo da vam pokažemo danas. Slavne ličnosti zapravo nisu ni po čemu u pogledu ljubavi i sklapanja brakova drugačije od nas "smrtnika", osim što se o njihovim aferama više piše.\nVeliki broj parova koje ćemo vam danas predstaviti je svoju romansu i započeo na filmskom platnu, a jedan je par među njima čak odlučio da ima dete na svom prvom sastanku. S jedne strane sasvim obične ljubavne priče, sa druge izuzetno holivudske. Ako smo zagolicali vašu maštu, ostanite sa nama u redovima koji slede.\npoznati u braku\nnajduzi brakovi u holivudu\nPROČITAJTE SLEDEĆI TEKST: 30 najboljih autfita na EMMY dodelama svih vremena


Pomoćnik ministra za kulturno nasleđe i digitalizaciju Danijela Vanušić prisustvovala je otvaranju nove stalne postavke u Konaku kneza Miloša, depadansu Istorijskog muzeja Srbije, i tom prilikom istakla da taj čin predstavlja vrhunac u delovanju muzejske institucije u jednom vremenu.\n„Stalne postavke se dugo prave i jednako dugo traju. One putem muzejskih predmeta i teorijskih koncepata prenose ideju o prošlosti, koja nam pomaže da iznova sagledavamo bližu i dalju istoriju sopstvenog naroda, i tako razumemo i našu sadašnjost i trenutne potrebe“, naglasila je Vanušić.\nPomoćnik ministra napomenula je da ta stalna postavka govori o oslobođenju Srba iz Otomanskog ropstva, Prvom i Drugom ustanku, prvim koracima ka organizovanju moderne države, ali i o sticanju međunarodno priznate nezavisnosti, dinastičkim i političkim sukobima.\n„Zbog toga je rad Istorijskog muzeja Srbije aktuelan i važan, jer govoreći o prošlosti, govori i o pitanjima naše sadašnjosti“, izjavila je pomoćnik ministra.\nVanušić je podsetila da prostor nekadašnjeg dvora kneza Miloša, njegov nastanak i istorija, koji svedoče o istrajnosti i žilavosti srpske kulture koja je opstajala i razvijala se i u najtežim okolnostima, predstavlja prostor istorijskog pamćenja, i da zato čini deo celine Istorijskog muzeja Srbije koji baštini i čuva kulturno nasleđe srpskog naroda.\nPomoćnik ministra napomenula je da će višedecenijska nepravda učinjena prema toj ustanovi kulture biti ispravljena obezbeđivanjem prve zgrade namenjene Muzeju.\n„Uloga nacionalnih institucija kulture, posebno muzeja, je ne samo da doprinose očuvanju i predstavljanju kulturnog blaga našeg naroda, već i da aktivno učestvuju u procesima izgradnje kolektivnog pamćenja. Nadam se da ćemo zajedničkim, posvećenim radom koji je pred nama na vreme realizovati svaku aktivnost usmerenu ka ostvarenju cilja, a to je preseljenje Istorijskog muzeja Srbije u novu zgradu“, zaključila je Vanušić.\nDani evropske baštine 2022. sa temom „Održivo nasleđe“\nOtvorena izložba povodom Dana italijanskog dizajna u Muzeju primenjene umetnosti\nRaspisani konkursi u oblasti zaštite kulturnog nasleđa i digitalizacije\nOtvorena izložba posvećena obeležavanju 200 godina od rođenja F.M. Dostojevskog\nVanušić na obeležavanju 330. godina od Bitke kod Starog Slankamena\nOd sutra počinju prijave na konkurs „Prestonica kulture Srbije 2023“\nPismo javnosti Danijele Vanušić\nVanušić otvorila konferenciju “Kulturna baština srbije: snaga srednjovekovnog nasleđa”\nDani evropske baštine 2021. „Kulturno nasleđe za sve“ (Nasleđe: All Inclusive)


16-10-2014 14:55 Region Srbija\nBEOGRAD - Predsednik Republike Srpske Milorad Dodik i predsednica vlade Željka Cvijanović razgovarali su danas u Beogradu sa predstavnicima bajkera "Noćni vukovi" iz Rusije i Republike Srpske.\nAleksandar "Hirurg" Zaldastanov (foto Jutjub)\nTokom susreta u hotelu Metropol, ruski bajkeri odali su priznanje rukovodstvu Republike Srpske, a posebno predsedniku Dodiku, za očuvanje Republike Srpske i jedinstva pravoslavnih naroda, te jačanju prijateljskih veza Srpske i Rusije. Ruski bajkeri poklonili su predsedniku Srpske bajkerski prsluk i džemper sa grbom Republike Srpske i znakom "Noćnih vukova".\nPročitajte još:(VIDEO) Evo kako Raša Tudej vidi „putinomaniju“ u Beogradu!\nPredsednik i premijerka srpske borave u Beogradu, gde će prisustvovati vojnoj paradi povodom obeležavanja 70 godina od oslobođenja grada u Drugom svetskom ratu. Vojnoj paradi prisustvovaće i predsednik Ruske federacije Vladimir Putin. Izvor: Tanjug


Kako "Novosti" saznaju, ova dinamika praktično je utvrđena posle sastanka u ponedeljak u Beogradu predsednika Aleksandra Vučića sa delegacijom Međunarodnog monetarnog fonda (MMF).\nPrema našim informacijama, šef države je tokom razgovora pokrenuo i temu kupovine plemenitog metala, a sagovornici iz MMF su mu preneli da oni nemaju ništa protiv toga ukoliko se to uklapa u našu strategiju povećanja deviznih rezervi.\nOdmah posle sastanka, kako prenose naši izvori, Vučić je pozvao guvernerku NBS Jorgovanku Tabaković i ministra finansija Sinišu Malog i doslovce im dao zadatak: - Kupujte zlato, Srbija mora da bude sigurna!\nLane je, inače, na svetskom tržištu zabeležen rekordan obim kupovine zlata u poslednjih 50 godina, a taj trend nastavljen je i u prva tri meseca ove godine. Prema podacima Svetskog saveta za zlato, u prva tri meseca ove godine centralne banke su kupile 145,5 tona zlata neto, što je za 68 odsto više u odnosu na isti period lane.\nU poređenju sa kupovinama u prvim tromesečjima prethodnih godina, ovoliki obim kupovine nije zabeležen od 2013. godine. Rusija, koja je među pet država s najvećim rezervama zlata na svetu, protekle godine postala je vodeći svetski kupac ovog plemenitog metala, koji nikada ne gubi na vrednosti, kupivši 651,5 tona neto.


Prvomajski skupovi u Beogradu, protestna šetnja, venci i cveće kao pošta Dimitriju Tucoviću (VIDEO) - Naslovi.net\nPrvomajski skupovi u Beogradu, protestna šetnja, venci i cveće kao pošta Dimitriju Tucoviću (VIDEO)\nPredstavnici koalicije "Moramo" i političke platforne "Solidarnost" položili su danas, tokom prvomajskog skupa, ruže na spomenik Dimitriju Tucoviću, na beogradskom trgu Slavija, i pozvali na solidarnost u borbi za "dostojanstven život radnika".\nPovodom međunarodnog Praznika rada, u Beogradu je skup, nešto ranije, održao i Ujedinjeni granski sindikat (UGS) "Nezavisnost", poštu Dimitriju Tucoviću odali su i komunisti kao i delegacija socijalista.\n"Naša vrata su otvorena i ruke raširene da prigrlimo sve one koji zaista žele da napravimo jednu ozbiljnu političku organizaciju levog centra koju građani Srbije dugo iščekuju. Mnogi su probali i nisu uspeli, hajde da mi probamo i uspemo da učinimo Srbiju prema našim snovima", rekao je nosilac parlamentarne liste koalicije "Moramo" Nebojša Zelenović.\nOn je naveo da radno vreme mora da se skrati i da plata bude za dostojanstven život - "to je san za koji se vredi boriti", dodajući da je malo okupljenih danas na trgu ali veruje da će idućeg 1. maja biti nedovoljan da svi stanu.\nPredsednički kandidat na nedavnim izborima koalicije "Moramo" Biljana Stojković rekla je da je to levo-zelena koalicije i zato "stoji uz radnike".\n"Zakon o radu je pisan u multinacionalnim kompanijama, u Privrednoj komori Srbije, i taj zakon brine o profitu a ne o radnicima. Živimo u zemlji gde je radnik roba", rekla je Stojković.\nDo spomenika Dimitriju Tucoviću, učesnici skupa, došli su u protestnoj šetnji od Trga Nikole Pašiću, tokom koje su se još jednom zastali kada se obratio predstavnik političke platforme "Solidarnost" Miloš Baković Jadžić.\nOn je rekao da današnje obeležavanja Međunarodnog dana rada ima smisla samo ako se borba za radnička i socijalna prava vodi svakog dana.\n"Da bi bilo bolje potrebna je politička moć. Zato ćemo se boriti i sa skupštinskih govornica", rekao je Baković Jadžić, navodeći da je sadašnji režim "antiradnički", ali da je tako i prethodnih tridesetak godina.\nNešto ranije na Trgu Nikole Pašića prvomajski skup je organizovao UGS "Nezavisnost" čiji su predstavnici pozvali radnike da se sindikalno oganizuju.\n"To je jedini način za radnici zaštite svoja prava", rekla je predsednica tog sindikata Čedanka Andrić na skupu pod nazivom "Opasulji se - organizuj se u sindikat", navodeći da ovaj izraz u narodu znači poziv da se neko dozove pameti, u ovoj slučaju radnici organizuju u sindikat.\nKod spomenika Dimitriju Tucoviću, na Slaviji, danas su bili i predstavnici Nove komunističke partije Jugoslavije (NKPJ) i Saveza komunističke omladine Jugoslavije (SKOJ) koji su tu položiii venac.\nTridestak priastalica je skandiralo "nećemo vlast buržuja nego radnog naroda" i "marksizam-lenjinizam srušićemo kapitalizam".\nGeneralni sekretar NKPJ Aleksandar Banjanac je rekao da sa današnjeg skupa iskazuju posebnu solidarnost "sa napaćenim narodom Donbasa", istakao da su im "i Rusi i Ukrajinci braća", kao i da "neće biti mira dok se ne slomi kičma banderovsko fašističkoj hunti u Kijevu koju sponzorišu zapadni imperijalisti".\nPrvi sekretar SKOJ-a Aleksandar Đenić je istakao da je položaj radnika u Srbiji "katastrofalan" i da "vlast sve čini u interesu krupnog kapitala".\nRano jutros delegacija Socijalističke partije Srbije, koju je predvodio predsednik Ivica Dačić, položila je venac na grob Dimitrija Tucovića, na Novom groblju.\nPrvomajski skupovi u Beogradu, protesna šetnja, venci i cveće kao pošta Dimitriju Tucoviću\nPrvomajski skupovi i protesna šetnja u Beogradu\n``Moramo`` i ``Solidarnost`` pozvali na solidarnost u borbi za dostojanstven život radnika\nBeta video pre 24 dana\nProtestna šetnja u organizaciji platforme "Solidarnost" i koalicije "Moramo", izneta tri zahteva\nEuronews pre 24 dana\nPrvomajski skupovi u Beogradu: Protestna šetnja, odata pošta Dimitriju Tucoviću\nKurs evra za danas Dinar nastavlja da jača\n„Haljinu će pozajmiti, a šminka se sama“: Najskuplje i najjeftinije kombinacije za odlazak na matursko veče u Srbiji


JP Grejanje: Penzioneri će moći kasnije da plate račune za ova tri meseca | podunavlje.info\nSMEDEREVO, 5. april 2020 – Javno preduzeće Grejanje Smederevo prosledilo je, uz poslednji račun za grejanje, obaveštenje penzionerima da, u skladu sa preporukama i odlukama nadležnih organa, imaju pravo na odloženo plaćanje računa za februar, mart i april 2020. godine, kao i da će po prestanku vanrednog stanja moći da ostvare sve benefite u skladu sa propisima.\nIz ovog javnog preduzeća obaveštavaju korisnike usluga grejanja da plaćanje računa mogu da obave i putem digitalnih servisa, kakav je e-banking, kao i na šalterima Pošta Srbije, uz podsećanje da šalteri JP Grejanje ne rade od 20. marta.\nPreduzeće je saopštilo i da za vreme vanrednog stanja neće podnositi predloge za pokretanje izvršnog postupka kod javnih izvršitelja, ali obaveštavaju i da su rokovi za podnošenje predloga prestali da teku od 15. marta, kao dana proglašenja vanrednog stanja, što znači da potraživanja neće zastareti.\nPenzionerima, koji su redovne platiše, sledi i obaveštenje da ukoliko nisu platili blagovremeno račun za februar na računu za mart nije prikazan popust, jer preduzeće nema preciznu evidenciju, ali navode da će penzioneri svoje popuste moći da ostvare po završetku vanrednog stanja.\nJP Grejanje Smederevo je u obaveštenju navelo i da nastoji i u ovim vanrednim okolnostima da za sve korisnike usluga obezbedi stabilnu proizvodnju i nesmetano snabdevanje toplotnom energijom i pozvalo korisnike, posebno najstarije, da zbog zaštite zdravlja prate uputstva nadležnih i ostanu kod kuće.


Dan online - Sport: Za Van Bisaku 67 miliona - 2019-06-12\nSport STIGLA PONUDA SA OLD TRAFORDA\nAron Van Bisaka Za Van Bisaku 67 miliona\nPrva ponuda je odbijena sa Selhurst Parka ali na ovu će skoro sigurno pristati Kristal Palas. Mančester Junajted ponudio je 67 miliona eura za defanzivca Aron Van Bisaku, desnog beka koji iza sebe ima odličnu sezonu.\nOvu informaciju donosi Skaj Sports podsjećajući da je tim sa Old Traforda u prvom naletu za ovog igrača ponudio 45 miliona eura ali da je ta cifra glatko odbijena od strane čelnika Palasa.\nOčigledno je da, nakon dolaska talentovanog Danijel Džejmsa iz Svonsija, menadžer Đavola Ole Gunar Solskjer želi da pojača konkurenciju na defanzivnim bočnim pozicijama a na desnoj strani kao opciju ima Dijega Daloa.\nAron Van Bisaka ima 21 godinu, standardni je član mlade reprezentacije Engleske a u prošloj sezoni odigrao je 39 utakmica za ekipu Kristal Palasa i bio je jedan od najstandardnijih i najboljih igrača. Za njegove usluge zainteresovano je još nekoliko klubova a prije svih Totenhem i PSŽ.


10. Dec. 2018 u 14:02 May izvještava ministre o razgovorima s evropskim čelnicima o Brexitu\nBritanska premijerka Theresa May izvijestit će u ponedjeljak ministre u svojoj vladi o Brexitu nakon što je razgovarala s nekolicinom evropskih čelnika tokom vikenda, saopćila je njena glasnogovornica. Lokalni mediji javili\n10. Dec. 2018 u 10:17 Snježna oluja u Sjevernoj Karolini i Virdžiniji, 300.000 domaćinstava bez struje\nSnježna oluja pogodila je američke savezne države Sjevernu Karolinu i Virdžiniju, zbog čega je nastao haos u saobraćaju, a na stotine hiljada ljudi je ostalo bez struje. Zbog velikog broja saobraćajnih\n07. Dec. 2018 u 11:01 Sahranjen bivši američki predsjednik George H. W. Bush\nBivši američki predsjednik George H.W. Bush uz najveće počasti sahranjen je u kampusu Univerziteta A&M u Houstonu. Na privatnoj ceremoniji zatvorenoj za medije, porodica Bush oprostila se sa svojim najvoljenijim članom.


Predstavnici Nantesa zbog Klasnića u kampu reprezentacije - Index.hr\nPredstavnici Nantesa zbog Klasnića u kampu reprezentacije\nDA JE Ivan Klasnić na meti mnogih klubova, već odavno nije tajna, ali novost je da se u utrku za dovođenje Killera uključio i francuski Nantes.\nMenadžer francuskog kluba, Christian Lariepe, u utorak je zbog Klasnića bio u Bad Tatzmannsdorfu, a sutra će ponovo doći kako bi ga vidio na djelu u utakmici s Turskom, naravno ako igrač dobije priliku zaigrati. Inače, Bilić nema ništa protiv menadžera koji prate naše igrače i šetaju oko kampa reprezentacije.\nU Bad Tatzmannsdorfu je bila i predstavnica Wigana, kluba koji bi također želio našeg reprezentativca u svojim redovima, donose engleski mediji. Osim dva navedena kluba, za Klasnića su zainteresirani Osasuna, Betis, Rangers i Celtic. Killer je Poljacima zabio jedini gol na utakmici, a u dvoboju protiv Turaka se ne očekuje u udarnoj postavi.\nSasvim je sigurno da će Klasnić napustiti redove bremenskog Werdera, samo je pitanje gdje će nastaviti karijeru.


Школска година треба да почне редовном наставом\nHomeDRUŠTVOŠkolska godina treba da počne redovnom nastavom\nŠkolska godina treba da počne redovnom nastavom\nKonačnu odluku o vraćanju u škole doneće Krizni štab početkom sledeće sedmice, rečeno je na jučerašnjem sastanku predstavnika prosvetnog vrha i sindikata, piše Politika.\nProsvetni radnici i najodgovorniji za obrazovanje u Srbiji saglasni su u oceni da nova školska godina treba da počne na tradicionalan način, kao pre korone, da svi osnovci i srednjoškolci treba da krenu na nastavu bez podele odeljenja na grupe, da časovi traju 45 minuta i da se održavaju po utvrđenom rasporedu, ali uz određene mere zaštite kao što je nošenje maski. Da li će tako i biti zavisi od Kriznog štaba. Očekuje se da će početkom sledeće nedelje, u ponedeljak ili utorak, biti održana sednica štaba na kojoj će se konačno doneti preporuke o organizaciji rada douniverzitetskog sistema obrazovanja u predstojećoj školskoj godini. To su neki od glavnih zaključaka koje za „Politiku” ističu rukovodioci sva četiri reprezentativna prosvetna sindikata nakon jučerašnjeg sastanka sa predstavnicima prosvetnog vrha u Ministarstvu prosvete, nauke i tehnološkog razvoja. Nemaju primedbe na plan resornog ministarstva koji je, kažu, detaljno razrađen i pridržavaju se dogovora s resornim ministrom Brankom Ružićem da strpljivo sačekaju da predviđena pravila rada škola budu i ozvaničena pa da detalje komentarišu u javnosti.\nKako je Ružić naveo sednica na kojoj će nadležni doneti preporuke o radu škola očekuje se „u najskorijem roku, te će zaposleni u školama imati dovoljno vremena da se pripreme”. On ne odstupa od stava da je redovna nastava najbolja opcija za svu decu, kao i da imunizacija prosvetih radnika doprinosi optimalnim uslovima rada.\n„Dobro je što planovi idu u pravcu redovne nastave, da od prvog septembra svi đaci i nastavnici budu u učionicama, najnormalnije, što bi se reklo. Dalje aktivnosti će biti decentralizovane, zavisiće od epidemijskih pokazatelja na lokalnom nivou, što je i logično. Pominjala se primena potencijalnog zelenog, narandžastog i crvenog modela, redovne, kombinovane i onlajn nastave zavisno od razvoja situacije s virusom korona. Detaljno su razradili plan, na koji nemamo zamerki, ali sve zavisi od Kriznog štaba, šta će oni da kažu u ponedeljak ili utorak. Ministar Ružić je rekao da ćemo o svemu biti odmah informisani na novom sastanku s predsednicima prosvetnih sindikata povodom organizacije rada škola nakon sednice štaba”, ukazuje Valentina Ilić, predsednica Sindikata obrazovanja Srbije (SOS).\nŠto se tiče vakcinacije u školskim kolektivima, s posebnim osvrtom na dopis školama sa snažnom preporukom resornog ministarstva da se vakcinišu i deca, Ilićeva naglašava da se takve stvari rešavaju sistemski zvaničnim odlukama, a ne preporukama.\n„Zaposlene u prosveti o ovoj temi treba da edukuju lekari, da objasne šta u ovom vremenu znači biti vakcinisan protiv virusa korona. Zovu me kolege i kažu da ih pitaju đaci da li da se vakcinišu i da im najkraće moguće odgovaraju − da o tome pitaju svoje roditelje, jer i sami nemaju stav”, ilustruje predsednica SOS-a.\nRužić je istakao da razume da i dalje postoje nedoumice koje se mogu rešiti edukacijom i razgovorima sa relevantnim zdravstvenim radnicima, da ima puno prosvetnih radnika koji se nisu vakcinisali, da je važno pružiti odgovore na njihova pitanja i da će se tim povodom u narednom periodu održati vebinari i susreti sa zaposlenima.\nPredstavnici Ministarstva prosvete i reprezentativnih sindikata na jučerašnjem sastanku (Foto Ministarstvo prosvete)\nDa država treba da reguliše pitanje vakcinacije, da to ne može da uradi ministarstvo nadležno za prosvetu niti je to posao prosvetnih sindikata, smatra Slobodan Brajković, predsednik Sindikata radnika u prosveti Srbije naglašava:\n„Ako se sve više ljudi zaražava svi smo na gubitku, a obrazovni sistem nazaduje. Nema dobre nastave bez neposredne u školi. Sve drugo je improvizacija u kojoj đaci neće naučiti, a nastavnici neće ispredavati gradivo niti ispitati đake kao što bi na redovnim časovima. Učenici treba da krenu normalno u školu, da upoznaju vršnjake iz odeljenja i predmetne nastavnike, da uđu u štos da bi svima bilo lakše ukoliko bude moralo da se pređe na bilo koji drugi vid nastave. Tim tragom ide i plan ministarstva − kaže Brajković.\nNa jučerašnjem sastanku, kažu sindikalci, bilo je reči i o merama zaštite, među kojima je i nošenje maski. Predlog je da nastavnici koji su vakcinisani ne moraju da nose maske, a da bi oni koji nisu primili vakcinu trebalo da ih nose dok su na nastavi, kao i đaci, da bi zaštitili i sebe i druge.\n− Ministarstvo ima dobre ideje, ali zavisi sve od Kriznog štaba. Nažalost, u neizvesnosti smo do ponedeljka ili utorka. Tendencija jeste da se krene redovno, da se prati situacija i u zavisnosti od broja zaraženih, vakcinisanih, rizika širenja virusa donose odluke kako će se realizovati nastava i to ne centralizovano nego na nivou lokalnih samouprava. Tu nema ništa sporno, to smo predlagali odavno, da gde nema korone nema onlajn nastave, jer stav je nastavnika da ništa ne može da nadoknadi 45 minuta časa normalnog rada − ukazuje i Zvonimir Jović, potpredsednik Unije sindikata prosvetnih radnika Srbije.\nDa su jasne namere da školska godina treba da počne tradicionalno, po optimalnom modelu, ali da nije sve konačno dogovoreno potvrđuje i Srđan Slović, predsednik Granskog sindikata prosvetnih radnika Srbije „Nezavisnost”.\n„Na zasedanju Kriznog štaba u ponedeljak ili utorak biće definisani kriterijumi, a na osnovu toga i modaliteti koji će se u organizaciji nastave i učenja primenjivati pod određenim epidemijskim uslovima. Tek nakon toga detalji će biti precizirani i predstavljeni prosvetnim radnicima, a zatim i đacima i roditeljima”,zaključuje Slović.\nBeloruske snage upale u Litvaniju\nPolicijski čas u Kabulu, „lov“ na saradnike NATO-a i bivše vlasti


Solarni paneli - Benefiti koje donosi njihova upotreba - Časopis Prozori & Vrata\nEnergetska efikasnost Solarni paneli – Benefiti koje donosi njihova upotreba\nVraćanje osnovnim i obnovljivim izvorima energije trend je koji je već godinama prisutan u svetu ali i kod nas, i nesumnjivo je da s protokom vremena sve više jača. Razlozi koji opravdavaju ovakva kretanja brojni su i raznovrsni. Sinteza moderne tehnologije i prirodnih elemenata omogućila nam je da sa estetski veoma privlačnim idejnim rešenjima naše domove i poslovne prostore grejemo i snabdevamo energijom veoma lako, efikasno, i uz minimalne troškove koje zahteva samo i isključivo instalacija sistema.\nEnergija sunčeve svetlosti koja dopire do površine naše planete je više nego dovoljna za zadovoljenje potreba celokupnog čovečanstva\nImajući u vidu da je energija sunčeve svetlosti koja dopire do površine naše planete više nego dovoljna za zadovoljenje potreba celokupnog čovečanstva, sasvim je logično što su naučno tehnološka istraživanja u velikoj meri usmerena ka ovom energetskom izvoru i iznalaženju praktičnih rešenja koja bi nam omogućila da ga koristimo u svakodnevnom životu. Kada tome pridodamo i činjenicu da je reč o izvoru energije koji je nepresušan, a uz to i besplatan, postaje jasno da ova tema zavređuje naročitu pažnju, a solarna tehnologija veliko poštovanje.\nMalo je onih koji nisu upoznati sa terminom solarnih panela i benefitima koje njihova upotreba donosi, ali je broj onih koji se opredeljuju za njih kao primarno rešenje procentualno još uvek izuzetno mali. Čini se da je nedostatak hrabrosti i sumnjičavost našeg društva koje i dalje preteže tradicionalnim rešenjima, ili pak nedovoljna informisanost osnovni razlog za to.\nKako bismo stali na put uvreženim shvatanjima i predrasudama koje svaku novu pojavu kao po inerciji prate, odlučili smo da vas malo detaljnije upoznamo sa terminima i principima koji prate priču o solarnim panelima.\nŠta su solarni paneli?\nSolarni paneli su ploče izrađene od fotonaponskih solarnih ćelija koje imaju sposobnost da prikupljaju i konvertuju sunčevu svetlost u električnu energiju. Same solarne ćelije sastoje se od velikog broja dioda i nekolicine pn spojeva, a u zavisnosti od projektovane snage individualnog panela mogu se povezati na tri različita načina – paralelno, redno ili kombinovano.\nSolarni paneli izrađeni od silicijumskih solarnih ćelija trenutno su najzastupljeniji na tržištu\nJačina napona, kojim je uslovljena efikasnost samog solarnog panela zavisi od tipa solarne ćelije, ali i od spektra i snage sunčevog zračenja. Solarni paneli izrađeni od silicijumskih solarnih ćelija trenutno su najzastupljeniji na tržištu, naročito kada je reč o komercijalnoj upotrebi, a u zavisnosti od njihove strukture razlikujemo monokristalne, polikristalne i amorfne solarne panele.\nKako funkcionišu solarni paneli?\nFotonaponske ćelije od kojih se sastoji svaki solarni panel grupisane su u module. One su među sobom povezane električnim sponama, a napravljene su od poluprovodnika kao što je prethodno pomenuti silicijum. U momentu kada sunčeva svetlost dođe u direktan kontakt sa ćelijama solarnih panela, jedan deo „uhvaćene“ svetlosti zadržava se u poluprovodnicima i transformiše u električnu energiju. Ali morate imati u vidu da se upotrebom solarnih panela kreira jednosmerna struja (DC), te da će vam biti potreban solarni invertor koji će tu jednosmernu struju konvertovati u naizmeničnu (AC) struju neophodnu za funkcionisanje većine uređaja za domaćinstvo. Električna energija dobijena na ovaj način može se preuzimati direktno sa invertora i koristiti instant, a može se „skladištiti“ u solarne baterije pa se povlačiti po potrebi, uglavnom tokom noći kada solarni paneli nisu u mogućnosti da generišu struju.\nSolarni paneli se najčešće postavljaju na krovove stambenih i poslovnih jedinica\nOsnovne karakteristike solarnih panela\nKako bi bili u mogućnosti da prikupljaju sunčeve zrake i generišu električnu energiju u kontinuitetu, solarni paneli moraju biti izloženi direktnoj sunčevoj svetlosti. Upravo zato se najčešće postavljaju na krovove stambenih i poslovnih jedinica. Svako ometanje nesputanog dotoka svetlosti do solarnih panela kao posledicu će imati umanjenje njihove efikasnosti, zbog čega je od ključne važnosti obezbediti im nesmetane uslove „za rad“. Iako se vrlo često može čuti drugačija i netačna tvrdnja, solarni sistemi su sposobni da generišu električnu energiju i tokom oblačnih dana, kao i tokom zimskih meseci, ali njihov output, odnosno količina energije koju mogu da proizvedu biće daleko manja nego ona koju stvaraju u idealnim uslovima. Iako je najrasprostranjeniji takozvani „sendvič“ model solarnih panela gde su solarne ćelije zaštićene pravougaonim staklenim pločama, paneli se mogu praviti od različitih materijala, a dolaze i u mnogobrojnim oblicima i veličinama. Veoma su lagani, te svojom težinom neće znatno opteretiti standardnu krovnu konstrukciju, ali iako deluju veoma krhko i lomljivo, izrađeni su tako da se sa lakoćom suočavaju sa snegom, kišom, ledom, te bilo kakvim drugim elementarnim nepogodama i vremenskim uslovima.\nViše je nego očigledno da se priča o solarnoj energiji i solarnim panelima ne završava ovde. Naprotiv, reč je o kompleksnoj i izuzetno zanimljivoj temi koja zahteva nešto više prostora i malo sadržajniji osvrt. Stoga vas u narednom broju čeka nastavak solarne sage i nešto podobnija analiza finansijskog i ekološkog aspekta solarnih panela, te reč-dve o energetskoj efikasnosti koja je mnogima prva asocijacija pri pomenu solarne tehnologije… To be continued!\nAutor teksta: Marija Milošević\nPrethodni tekstPREDNOSTI i primena: Termoizolaciono staklo i njegove perspektive\nSledeći tekstKlizni sistem vrhunskih performansi – WICSLIDE 150 PS


NOVA 163 SLUČAJA, U BOLNICU PRIMLjENO JOŠ 10 PACIJENATA: Sve veći pritisak na Opštu bolnicu Kruševac | Novosti.RS\nPritisak na Opštu bolnicu Kruševac,međutim, raste i sa primeljnih još 10 pacijenata, u ovoj zdravstvenoj ustanovi trenutno je hospitalizovano 145 bolesnika sa simptomima KOVID-19.\nNajviše pozitivnih slučaja registrovano je u poslednjim testiranjima u Kruševcu-76,a nešto manje u Trsteniku-36. Prisustvo virusa korona potvrđeno je i u drugim opštinama u okrugu:u Brusu-19, u Varvarinu i Aleksandrovcu po 15 i u Ćićevcu dva slučaja.\nBilans epidemije je do sada 4.685 lica kod kojih je potvrđen novi virus u okrugu. Najviše pozitivnih rezultata bilo je u Kruševcu-2.365,Aleksandrovcu – 927 i u Trsteniku – 849. U Brusu-234, u Varvarinu-175, u Ćićevcu-135 slučaja od početka epidemije.\nOd početka školske godine registrovano je 111 đaka pozitivnih na virus,a među njima najviše iz Kruševca-61.U Aleksandrovcu je zabeleženo 22, u Trsteniku-16, u Brusu osam u Ćićevcu tri i u Varvarinu jedan pozitivan nalaz među učenicima. Virus korona potvrđen je kod 23 nastavnika, u Kruševcu devet i po sedam u Trsteniku i u Aleksandrovcu.\nBROJ OBOLELIH OD POČETKA EPIDEMIJE PREMAŠIO 10.000: U Kruševcu 86 novozaraženih korona virusom\nJOŠ 86 slučajeva virusa korona potrvđeno je u Rasinskom okrugu što je rezulat prethodnih testiranja sada pristiglih u Zavod za javno zdravlje Kruševac.\n12. 01. 2021. u 15:10\nKOVID BOLNICA U KRUŠEVCU: Hospitalizovana 22 pacijenta, jedan na respiratoru\nU KOVID bolnici u Kruševcu trenutno su hospitalizovana 22 pacijenta, a kod njih 18 je potvrđeno prisustvo virusa KOVID-19.\n24. 12. 2020. u 17:18\nJOŠ 181 SLUČAJ,KRITIČAN ALEKSANDROVAC: Poslednji epidemiološki rezultati u Rasinskom okrugu:\nJOŠ 181 pozitivan slučaja virusa korona registrovan je u Rasinskom okrugu, a među poslednje pristiglim rezultatima iz Zavoda za javno zdravlje Kruševac, najviše obolelih je upravo u Kruševcu - 86.\n15. 12. 2020. u 12:55


U Derventi obilježen Dan opštine i krsna slava\nINFO GRADA 28. August 2016.\nOpština Derventa proslavila je danas svoj dan i krsnu slavu - Veliku Gospojinu, što je i slava Sabornog i spomen-hrama Uspenija Presvete Bogorodice u centru grada.\nU hramu je služena liturgija, nakon čega je održan parastos i polaganje vijenaca ispred centralnog Spomen-obilježja poginulim borcima Vojske Republike Srpske /VRS/.\nU sklopu proslave organizovana je i litija oko hrama, a svi učesnici zastali su ispred Spomen-obilježja i prisustvovali parastosu.\nVijence su položili načelnik opštine Derventa Milorad Simić, potpredsjednik lokalne skupštine Slavko Tomaš, delegacija Boračke organizacije i organizacija proisteklih iz odbrambeno-otadžbinskog rata, te predstavnici političkih partija.\nU Centru za kulturu Derventa održana je Svečana sjednica SO Derventa kojom je predsjedavao potpredsjednik SO Slavko Tomaš.\nOn je rekao da je u Skupštini djelovalo deset političkih subjekata i da rad može ocijeniti plodonosnim, i da je saradnja sa načelnikom opštine Derventa bila korektna.\nU ime Vlade Republike Srpske, svečanoj sjednici je prisustvovao ministar ekonomskih odnosa i regionalne saradnje Zlatan Klokić, koji je čestitao krsnu slavu i Dan opštine Derventa rukovodstvu i građanima, kao i dobitnicima opštinskih priznanja.\n"Ovo je dan kada se treba sjetiti svih onih koji su dali doprinos razvoju opštine Derventa, što je i podstrek da nastave da rade i dalje. Derventa je primjer kako treba raditi i odnositi se prema privrednicima i to često naglašavam", rekao je Klokić, dodajući da je Derventa moderan i uspješan grad.\nDelegat u Parlamentarnoj Skuštini BiH Sredoje Nović rekao je da je danas lijepo govoriti o Derventi, što nije bio slučaj prije desetak godina.\n"Odajem priznanje vlasti koja je svih ovih godina znala da izbalansira i međunacionalne odnose i napravi viziju, da se opredijeli šta su prioriteti", izjavio je Nović.\nČestitke je uputio i predsjednik Humanitarne grupe "Arkobaleno" iz Italije Silvano Fera koji je rekao da u Derventu dolazi već 20 godina i da je ponosan što je već deset godina počasni građanin Dervente.\nNačelnik opštine Derventa Milorad Simić u obraćanju je istakao značajne aktivnosti i radove koji su urađeni u posljednjih godinu dana.\n"U BiH zauzimamo značajno mjesto. Imamo najmanje nezaposlenih, najmanju kreditnu zaduženost, samo 6,72 odsto, najmanju administraciju, a od Evropskog pokreta proglašeni smo za top destinaciju za investiranje i ja kao načelnik decenije u Republici Srpskoj", rekao je Simić.\nOn je dodao da je urađeno 33 lokalnih puteva i da još 16 putnih pravaca počinje da se gradi, da je završena Željeznička ulica, Ulica Marije Bursać, u Novom naselju u toku su radovi, gradi se vodovod na seoskom području u dužini od 31 kilometar, te niz drugih infrastrukturnih projekata.\nSimić je rekao da je kapitalni budžet 1,5 miliona maraka i da su uštedama tokom javnih nabavki uspjeli da realizuju i više od planiranog, a da je cjelokupni budžet opštine stabilan.\nVelikogospojinska povelja sa zlatnim grbom dodijeljena je preduzeću "Mreža netvork", a priznanje je uručeno direktoru Zoranu Tošiću.\nTošić je zahvalio na dodijeli priznanja, dodajući da će se truditi da opravdaju povjerenje.\nPosthumno zahvalnica ove godine je dodijeljena Iliji Kraguljcu, diplomiranom inženjeru građevine iz Doboja, za veliki doprinos i saradnju sa lokalnom zajednicom na razvoju saobraćajne infrastrukture, pružanja stručne pomoći i davanje konstruktivnih ideja pri izradi tehničke dokumentacije, te vođenje najznačajnih gradilišta iz oblasti niskogradnje na području opštine Derventa.\nPriznanje je preuzela porodica, supruga Gordana, i sinovi Dušan i Aleksandar.\nSlavski obred je nastavljen osveštanjem i lomljenjem slavskog kolača, te slavskom trpezom.\nSvečanoj sjednici i slavskom ručku prisustvovali su i delegat u Vijeću naroda Republike Srpske Milan Đukić, narodni poslanici Igor Žunić, Vesna Jungić, Nade Planinčević, sveštenstvo i monaštvo Srpske pravoslavne crkve, predstavnici Jevrejske opštine Doboj, predstavnici Humanitarne grupe "Arkobaleno" iz Italije i mnogobrojne zvanice.\nFestival čokolade i vina u nedjelju u Banjaluci


Tužilaštva u Somboru pod jednim krovom - www.025.rs\nwww.025.rs / SOMBOR / DRUŠTVO / Tužilaštva u Somboru pod jednim krovom\nTužilaštva u Somboru pod jednim krovom\nMinistar pravde Republike Srbije Nela Kuburović, obišla je zgradu u kojoj su smešteni Više i Osnovno javno tužilaštvo u Somboru. Zgrada tužilaštava u Somboru je prva zgrada u kojoj je javnotužilačka služba u zgradi koja je namenjena isključivo za njihov rad.\nTužilaštva su smeštena u zgradi bivše OŠ „21. oktobar“ koja je na osnovu potpisanog trojnog Protokola o saradnji između predstavnika Ministarstva pravde i državne uprve, Školske uprave Zapadnobačkog upravnog okruga i Grada Sombora, rekonstruisana za namane javnotužilačke službe u Somboru.\n– Danas, tačno tri godine posle potpisivanja Protokola imamo priliku da vidimo da je taj protokol realizovan i da su prostorije dodeljene na korišćenje Višem i Osnovnom javnom tužilaštvu. Zgrada je za nešto manje od deset meseci u potupnosti adaptirana, a za rekonstrukciju i adaptaciju 1600 kvadratnih metara prostora, uloženo je oko 92 miliona dinara. Ispred Ministarstva moram da izrazim veliko zadovoljstvo što na kraju godine, tokom koje smo veliku pažnju posvetili upravo unapređenju infrastrkturnih kapaciteta i sudova i tužilaštava možemo da obiđemo ovaj objekat i da konstatujemo da viši i osnovni javni tužioci i zamenici javnih tužilaca u Somboru imaju izuzetno dobre uslove za rad, a nadamo se da će se to u sledećoj godini odraziti na rezultate njihovog rada – istakla je Kuburović.\nKuburović je navela da i u sledećoj godini Ministarstvo pravde namerava da nastavi sa poboljšanjem infrastrukturnih kapaciteta i sudova i tužilaštava.\nJavni tužilac Višeg javnog tužilaštva u Somboru Zoran Divjak se zahvalio Vladi Republike Srbije, Ministarstvu pravde i Gradu Somboru što su omogućili da tužilaštva imaju zgradu, adaptiranu upravo za potrebe tužilaštva.\nGradonačelnica Grada Sombora Dušanka Golubović je istakla, da je zgrada u kojoj su smeštena tužilaštva jedan lep primer saradnje republičkih i lokalnih organa.\n-Postojala je dobra volja svih zainteresovanih strana da tužilaštvo, kako Više tako i Osnovno, u Somboru dobiju svoju zgradu zahvaljujući sredstvima koje je obezbedilo Ministarstvo pravde. Danas imamo jedan lep, uređen objekat, sa lepim uslovima za rad kada su u pitanju tužioci i drugi u tužilaštu uopšte. Ovaj objekat ima korisnu funkciju koja će opravdati svoju svrhu i postojanje – istakla je Golubović.\nZorica Stojšić, prvi zamenik Republičkog javnog tužioca u ime RJT se zahvalila Ministarstvu pravde, ministarki Kuburović i njenim pomoćnicima kao i svima onima koji su učestvovali u adaptaciji ovog objekta i omogućili da Više i Osnovno javno tužilaštvo u Somboru dobiju onakve prostorije za rad kako i dolikuje takvom tužilaštvu.\n-Sigurna sam da će i Više i Osnovno tužilaštvo još uspešnije i bolje raditi u ovakvim prostorijama, s obzirom da su uslovi za rad zaista savršeni i adekvatni. – kazala je Stojšić.\nKuburović je obišla i zgradu lokalne samouprave u Somboru.\nTrojni protokol o saradnji između predstavnika Ministarstva pravde i tada državne uprave, Školske uprave Zapadnobačkog upravnog okruga i Grada Sombora potpisan je 26. Decembra 2013. godine. Cilj potpisnika je bio da se preduzmu aktivnosti usmerene u pravcu prenošenja prava korišćenja na objektima koji se nalaze u Somboru, sa OŠ „21. Oktobar“ na Ministaarstv o pravde. Vlada Rs je 30. avgusta 2014. godine donela odluku o davanju na korišćenja ovog objekta za potrebe smeštaja Višeg i Osnovnog javnog tužilaštva u Somboru.\nRadovi na rekonstrukciji zgrade počeli su tokom februara 2016. godine, ukupna vrednost izvdenih radova je 92.634.000,00 dinara.\nJavnotužilačka služba se preselila na novu lokaciju tokom novembra 2016. godine – navodi se u dopisu Poslova informisanja i odnosa sa javnošću Gradske uprave grada Sombora.\nTags: dušanka golubović, gradonačelnica, Javni tužilac Višeg tužilaštva, ministarka Nela Kuburović, nova lokacija, nova zgrada, prvi zamenik Republičkog javnog tužioca, Tužilaštva u Somboru, Zoran Divjak, Zorica Stojšić\nDeca iz Gakova na gradskom bazenu


Info – Page 418 – Radio KFOR Srpski\n“Tenis ne možeš da igraš sam, pridruži nam se”\nIako je na početku svoje teniske karijere može se reći da je Marija već uspešna sportistkinja i to zahvaljujući pre svega svom talentu i napornom radu na treninzima. Nalazi se na odličnom putu da postane vrhunski sportista i pored uspeha na teniskom terenu angažovana je i u školi i ne zapostavlja sve svoje obaveze. Marija…\nSklonište za žrtve porodičnog nasilja u Bostanu\nOrganizacija ‘SAMS’ iz SAD u saradnji sa italijanskim kontigentom KFOR-a na Kosovu, donirala je sredstva u vidu bojlera, peći i štednjaka i pomogla u organizaciji skloništa za žene i decu, žrtve porodičnog nasilja u opštini Novo Brdo. Američki komandant, David Mason Junior, u intervjuu za Radio KFOR kaže da je organizacija “SAMS” iz SAD, u…\n“Uloga žena u izgradnji poverenja”\nNevladine organizacije “Žensko pravo” i “Mundesija” organizovale su debatu pod nazivom “Uloga žena u izgradnji poverenja”. Nakon debate održana je radionica “Tolerancija i nediskriminacija” koja je imala za cilj da poveća interetničku saradnju i smanji diskriminaciju. Direktorica NVO „Žensko pravo“ Ružica Simić, za naš radio kaže da su panelisti diskutovali na temu “Uloge žena u…\nMi ne možemo da menjamo ovaj svet ali možemo da menjamo sebe. Možda se i drugi ugledaju na nas i krenu putem čovečnosti. Biti human i velikodušan su karakteristike ljudi koji se danas itekako cene. NVO Mlada aktivna Gračanica, zajedno sa Genghis Pub-om organizuje humanitarni koncert za Ivonu Ivanović iz Kuzmina, na kojem će svirati…\n“Svetlo lice grada”\nNebojša Jevtić, urednik Galerije Doma kulture Gračanica poziva na izložbu slika i duboreza pod nazivom „Svetlo lice grada“. „Izložba će biti otvorena u četvrtak 8. februara 2018. godine u Galeriji doma kulture Gračanica od 19 časova, a na izložbi će biti prezentovani radovi Branislava Baneta Ilića i Časlava Milisavljevića, dvojice samostalnih umetnika iz Zvečana.“ Na…\nPosmatrajući uspešne ljude oko sebe često se zapitamo kako su postali to što jesu? Šta su to oni radili, u koje su škole išli, kako su dogurali do toga i šta je potrebno da uradimo da bi bili uspešni kao oni? Uspešni ljudi nisu rođeni pod srećnom zvezdom, već imaju određene navike i karakteristike koje…\nSvetski dan borbe protiv raka obeležava se 4. februara svake godine, kako bi se podigla svest ljudi o mogućoj prevenciji, ranom dijagnostikovanju i što uspešnijem lečenju raka. Karcinom je među vodećim uzrocima smrti u svetu. Prema poslednjim podacima Svetske zdravstvene organizacije svake godine kod više od 12 miliona ljudi dijagnostikuje se rak, a od njega…\nOd 03. februara u galeriji „Akvarijus“, o muzičkoj higijeni brinuće muzičari koji su sposobni da tiho, nenametljivo, diskretno proizvedu kvalitetan zvuk i prenesu posetiocima draži umetničke muzike. Cilj muzičkog ciklusa „Muzičari koji ne zagađuju dušu“, jeste predstavljanje onih muzičara i stvaralaca koji su u vremenu apsolutne dominacije kiča, ostali verni umetničkoj muzici, dosledno je afirmišući…\nStažiranjem do zaposlenja – CPT\nTradicionalno sticanje fakultetske diplome predstavlja povod za slavlje, dostignuće koje osposobljava pojedinca za samostalni život i bezbroj karijernih mogućnosti koje čekaju na svakom ćošku. Međutim, pronalaženje posla izgleda sasvim drugačije i predstavlja izazov posebno za studente i diplomce bez prethodnog radnog iskustva. Bojan Teofilović, zamenik direktora Centra za mir i toleranciju, specijalno za KFOR radio govori…\nTurnir u basketu (tri na tri) pod nazivom „Sport je zakon“ održan je u Mitrovici, u hali O.Š. „Branko Radičević“. Ovaj turnir je organizovao klub „Budi muško“, koji funkcioniše u sastavu O.E.K. Sinergija iz Mitrovice i ovo je prvi put da organizuju neku sportsku manifestaciju. Detalje i dešavanja sa turnira, za radio KFOR, preneo nam…


VIDEO – Prvi kontingent pomoći iz Srbije stigao u Banjaluku | BL Portal\nPrvi kontingent pomoći iz Srbije dočekali su premijer Srpske Radovan Višković, srpski član Predsjedništva BiH Milorad Dodik i ministar zdravlja i socijalne zaštite Republike Srpske Alen Šeranić.\nPremijer Republike Srpske Radovan Višković zahvalio se Srbiji i njenom predsjedniku Aleksandru Vučiću na pomoći koja je upućena Srpskoj.\nVišković je večeras rekao za RTRS da je pomoć Srbije, Srpskoj više nego značajna pomoć za naš zdravstveni sistem.\n– U ime Vlade zahvaljujem se predsjedniku Srbije Aleksandru Vučiću i Vladi Srbije za pomoć. Ovo je potvrda dobrih veza i saradnje Srbije i Srpske – naveo je Višković.\nRekao je da će Srpska znati da cijeni ovu pomoć, koja je prva pomoć za Srpsku, te da je baš to važno – što prva pomoć dolazi iz Srbije.\nDodik: Zahvaljujući Vučiću pomoć stigla u Srpsku\nSrpski član Predsjedništva BiH Milorad Dodik izjavio je za RTRS da je pomoć koju je Srbija uputila Republici Srpskoj u borbi protiv virusa korona veoma važna i da je upućena zahvaljujući angažmanu predsjednika Srbije Aleksandra Vučića.\n– Ovo je prva pošiljka, dolazi deset respiratora. Bez ličnog angažmana predsjednika Vučića ne bi bilo ove pomoći. Čuo sam se večeras s njim pet puta, interesovao se da li je pomoć stigla. On je rekao – Dok je Srbije biće i Republike Srpske – istakao je Dodik.\nDodik je rekao da je pošiljka neopravdano duže zadržana na granici. Naveo je da će dobijena pomoć sutra biti proslijeđena domovima zdravlja u Srpskoj.\n– Uz pomoć koju dobijamo, namjeravamo da nabavimo 500 respiratora – istakao je Dodik.\nOn je naglasio da je veoma bitno da se građani pridržavaju donesenih mjera.\nMinistar zdravlja i socijalne zaštite Republike Srpske Alen Šeranić rekao je za RTRS da je u planu reorganizacija bolnica u Srpskoj i da će stručnjaci iz drugih bolnica biti preraspoređeni tamo gdje je to potrebno.\nŠeranić je rekao da je veoma teško pripremiti se na epidemiju poput ove, ali da se situacija sagledava iz faze u fazu i da se prema tome usklađuje djelovanje.\nMinistar zdravlja je istakao da je veoma značajna pomoć koju je Srbija uputila Srpskoj u medicinskom materijalu, navodeći da je ona usmjerena u treći segment strategije borbe protiv virusa korona, a to je jačanje kapaciteta dijagnostike i liječenja.\nŠeranić je rekao da sutra počinje proslijeđivanje pomoći domovima zdravlja.\nTags: pomoć, Republika Srpska, Srbija


Berlin odobrio produženje pomoći Grčkoj\nNemačka kancelarka Angela Mekel napušta parlament nakon glasanja o produženju pomoći Grčkoj\nNemačka je odobrila četvoromesečno produženje pomoći zaduženoj Grčkoj, ali i upozorila Atinu da neće dobiti novac ukoliko ne ispoštuje dogovorene uslove.\nGrčka vlada istovremeno se suočava sa oštrim reakcijama domaće javnosti.\nGlasanje od kojeg je zavisilo mnogo… S obzirom na to da je Grčka u opasnosti da ostane bez novca, njemački ministar finansija Volfgang Šojble zatražio je od parlamenta da, zbog cjelokupne Evrope, produži paket pomoći toj zemlji za četiri mjeseca.\n"Ne govorimo o novim milijardama za Grčku i o izmjeni ovog programa – već o odobravanju dodatnog vremena da se on uspješno okonča.”\nNjemački vladajući konzervativci podržali su Šojbleov zahtjev. Od 631 poslanika, 542 je glasalo za produženje, što je najubjediljivija većina za bilo koji paket pomoći u eurozoni do sada. To je kupilo više vremena Grčkoj koja je međutim, kako ističe ekonomista Alister Mekejg, imala više godina da zavede finansijski red.\n"Za tri mjeseca ćemo se vjerovatno naći u veoma sličnoj situaciji, kada će ponovo isticati još jedan rok koji će Grčka morati da ispoštuje.”\nVolfgang Šojble izrazio je sumnju da se Grčkoj, uprkos uvjeravanjima njenih vlasti, može vjerovati da će otplatiti dugove. Pojedini su međutim bili otvoreno neprijateljski raspoloženi, pa je jedan član Hrišćansko-demokratske stranke pitao parlament da li bi od grčkih lidera kupio polovni automobil.\nNezadovoljstvo je bilo vidljivo i u Atini, gdje su demonstranti bacali Molotovljeve koktele i sukobili se sa policijom, na prvim žestokim protestima protiv vladajuće Sirize. Oni vjeruju da su njihovi lideri odustali od ključnog izbornog obećanja da će se suprostaviti međunarodnim zajmodavcima. To bi, kaže Alister Mekejg, moglo da gurne Sirizu na nepoznatu teritoriju.\n"Nesumnjivo će biti pod većim pritiskom da traže alternative i možda izlazak iz eurozone, zbog čega će postojati sve veća mogućnost da ne otplate neke dugove.”\nPojedini njemački zakonodavci kažu da je Atini data poslednja šansa da sredi ekonomsku situaciju – samo vrijeme će reći da li će se to dogoditi u ili van eurozone.


Srbija tražila podatke od Fejsbuka samo o jednom korisniku : Nadlanu.com\nSrbija tražila podatke od Fejsbuka samo o jednom korisniku\nObjavljeno 28. avg 2013. / 16:57:59\nKada je reč o regionu, Hrvatska je zatrazila podatke o dva korisnika, kao i Crna Gora, ali nisu dobili odgovor, dok je Makedonija uputila devet zahteva koji se tiču 11 korisnika, od čega je Fejsbuk odgovorio na 33 odsto.\nPodatke o korisnicima je u ovom periodu od te drustvene mreže tražilo više od 70 država, odnosno Fejsbuk je primio više od 25.000 zahteva za podacima.\nOd toga je američka vlada uputila 11.000 do 12.000 zahteva za oko 20.000 korisnika, navodi se u izveštaju o transparentnosti i dodaje da je Fejsbuk predao podatke za 79 odsto zahteva.\nNa drugom mestu je Indija sa 3.245 zahteva koji se tiču 4.144 korisnika, a Fejsbuk je odgovorio na polovinu.\nNemačka je na trećem mestu sa 1.886 zahteva za 2.068 korisnika, a Fejsbuk je odgovorio u 37 odsto slučajeva.\nNeki su zahtevi bili povezani sa "kriminalom i nacionalnom sigurnošću", saopštio je Fejsbuk, ne navodeći druge detalje, prenosi portal poslovni.hr.\n"I dalje vršimo pritisak na američku vladu kako bi omogućila još veću transparentnost u vezi sa tim zahtevima, pa i u vezi sa posebnim brojčanim podacima i vrstom zahteva u oblasti nacionalne sigurnosti", navodi se na mreži.\nFejsbuk obećava da će objaviti "nove informacije o SAD-u čim za to dobije zakonsku mogućnost".\nTe su se kompanije, kao i Fejsbuk, potrudile da objave detalje o tim zahtevima američke vlade kako bi umirile svoje korisnike i klijente.\nSlične informacije objavile su i kompanije poput Gugla i Majkrosofta.


Ljajić: Delez primio najviše đaka na dualno obrazovanje – SRBIJA NEWS\nLjajić: Delez primio najviše đaka na dualno obrazovanje\nU Maksi supermarketima kreće trogodišnji program dualnog obrazovanja\nPotpredsednik Vlade Srbije i ministar trgovine, turizma i telekomunikacija Rasim Ljajić, predsednik Privredne komore Srbije Marko Čadež, potpredsednica kompanije Delez Srbija Sanja Jevđenijević i zamenik ambasadora Austrije Sabina Krosenbruner uručili su ugovore đacima dva odeljenja srednje Trgovačke škole u Beogradu koji od danas kreću u trogodišnji program dualnog obrazovanja koji se realizuje u Maksi supermaketima.\nPotpredsednik Ljajić rekao je u Maksi supermarketu Alonso da je današnji događaj najbolji odgovor svim protivnicima dulanog obrazovanja u Srbiji.\n„Na prakatičnom primeru možemo da pokažemo sve prednosti ovog sistema obrazovanja koji se uvodi u Srbiji. To je najbolja veza privrede i obrazovanja”, rekao je Ljajić.\nKako kaže, to je uspešan model saradnje raznih sektora, akademske zajednice, nivoa vlasti i privrede na dobrobit mladima da lakše dođu do posla.\n„Sektor trgovine daje podsticaj ovom procesu i ovo je najveći broj đaka koji jedna kompanija potpisuje sa nekom školom. Uglavnom je prosek pet do 15 ugovora sa jednom kompanijom, a ovde imamo odjednom 55 ugovora sa đacima”, naglasio je Ljajić.\nKEKEC TAXI – NAJBOLJI TAXI U JAGODINI!\nOn je istakao da se sektor trgovine razvija brže od drugih vidova privrede, sa prosekom od osam odsto, da ima 14 odsto ukupno zaposlenih, kao i da doprinosi BDP-u Srbije 10 odsto i dodao da je to prosek i u zemljama EU.\n„Danas je u vremenu u kojem živimo lakše proizvesti neku robu nego je prodati. Potrebna je modernizacija ovom sektoru, a preduslov je stručna i kvalifikovana radna snaga, pošto se 70 odsto odluka o kupovini neke robe donosi na samom prodajnom mestu”, rekao je Ljajić.\nOn se zahvalio Delez Srbiji na tome što daje doprinos dulanom obrazovanju ističući da je ta kompanija koja zapošljava 11.500 ljudi i da jedna od najvećih invnestitora u srpsku privredu.\nPredsednik PKS Čadež je rekao da će đaci posle obrazovanja u Delez Srbiji imati mnogo više znanja i moći da se opredele da li će raditi u nekoj kompaniji ili će sami otvoriti svoju trgovačku radnju.\nOn je podsetio je PKS prošle godine zajedno sa Austrijom potpisala protokol o saradnji na tom projektu koji već daje konkretan rezultat.\nProjekat razvoja dualnog obrazovanja Delez Srbija ostvaruje uz podršku PKS i Privredne komore Austrije, „Advantage Austria”, kao i Austrijske razvojne agencije (ADA), a u skladu sa nastavnim planom i programom koji je odobrilo Ministarstvo prosvete, nauke i tehnološkog razvoja Srbije.\nZamenik ambasadora Austrije Krosenbruner je rekla da Austrija, kao i druge evropske zemlje, pridaje veliki značaj obrazovanju mladih i da joj je drago što se Srbija uključuje u dualno obrazovanje. Ona je kazala da Srbiji nedostaje upravo to što ne koristi dovoljno potencijal mladih ljudi.\n„Nezaposlenost mladih je prepreka za veći privredni razvoj zemlje”, rekla je Krosenbruner dodajući da će Austrija nastaviti da podržava Srbiju u uvođenju dualnog obrazovanja.\nPotpredsednica kompanije Delez Srbija Jevđenijević je istakla da su snaga svake kompanije njeni uspešni zaposleni i da je opredeljenost te kompanije da kontinuirano ulaže u mlade kadrove i njihov profesionalni razvoj.\nZa đake su obezbeđeni najbolji mentori u oblasti trgovine robe široke potrošnje, kao i mesečna nadoknada u iznosu od 5.000 dinara tokom trajanja nastave.\nSrbija danasDelez Srbija, dualno obrazovanje\nOve sedmice: 15771\nOvog meseca: 75817


Ovogodišnji festival "Grad" posvećen kulturnoj i prirodnoj baštini Sarajeva\nOvogodišnji festival “Grad” posvećen kulturnoj i prirodnoj baštini Sarajeva\nInternacionalni festival “Grad” u organizaciji Međunarodnog centra za mir bit će otvoren 6. augusta istoimenom izložbom u galeriji Collegium artisticum.\nUmjetnički direktor Festivala Ibrahim Spahić kazao je na pres-konferenciji da se ovom izložbom i samim festivalom, koji će trajati do 30. augusta, otvara priča o Sarajevu, gradu koji je, kaže, sam po sebi muzej.\nTako će na izložbi biti predstavljene i fotografije poznatih fotografa Milomira Kovačevića, Almina Zrne i drugih, kao i fotografije iz kolekcije Zavod za zaštitu kulturno-historijskog i prirodnog naslijeđa Kantona Sarajevo.\nFestival Grad vratit će i u sarajevsku priču ponovno uvesti i skulpturu Frane Kršinića “Čuvarica ruža“, koja je bila postavljena u parku AT Mejdan, a koju je sačuvala istoričarka umjetnosti Snježana Mutapčić.\nTakođer, na dan otvaranja festivala u Bosanskom kulturnom centru bit će održan i koncert Orkestra flauta iz Pekinga.\nFestival je ove godine posvećen kulturno-historijskoj i prirodnoj baštini, tako da punu podršku ima i od Zavoda za zaštitu kulturno-historijskog i prirodnog naslijeđa Kantona Sarajevo.\nDirektor Zavoda Nervin Dacić istakao je da ta institucija prvi put učestvuje u ovakvom projektu te da će pored ove manifestacije podržavati i učestvovati i u drugim koje će biti posvećene kulturi Sarajeva.


Prespa Forum Dialogue: Kako izgleda jedan međunarodni događaj iz ugla nove članice KOMS tima? - Krovna organizacija mladih Srbije\nPrespa Forum Dialogue: Kako izgleda jedan međunarodni događaj iz ugla nove članice KOMS tima?\nKao nova članica KOMS tima, bila sam unapred uzbuđena zbog prilike da prisustvujem nekom od brojnih događaja na koje su KOMS članovi pozvani. Nisam ni pretpostavila da će se ta prilika pružiti ubrzo, nakon dve nedelje mog angažmana u KOMSu.\nOd srede 30. juna do petka 2. jula naša Google lokacija locirala nas je na Prespanskom jezeru u Severnoj Makedoniji. Tamo smo Miljana Pejić (generalna sekretarka KOMS), Uroš Savić Kain (predsednik Upravnog odbora KOMS) i ja prisustvovali panel-diskusijama i koncertu u čast ukidanja rominga u okviru Prespanskog forum dijaloga.\nDogađaji na kojima smo bili predstavljaju deo projekta Omladinske laboratorije Zapadnog Balkana, koji je pod okriljem Saveta za regionalnu saradnju (Regional Cooperation Council).\nPrespanski forum dijalog istovremeno je okupio omladinske i vladine predstavnike, ali na dva različita mesta (u Oteševu i na Ohridu). Na forumu mladih, pod nazivom „Lokalni glasovi mladih za približavanje regiona“, svoje krovne organizacije su predstavljali mladi iz celog regiona – iz Bosne i Hercegovine, Crne Gore, Albanije, Kosova*, Severne Makedonije i Srbije.\nU čast ukidanja rominga, ali i zbog diskutovanja o poboljšanju položaja mladih iz celog regiona Zapadnog Balkana, organizovane su panel-diskusije a potom i večernji muzički događaj tj. koncert, u okviru Prespanskog događaja.\nUprkos napornom putu do odredišta, bilo je jasno da je put vredeo čim smo stigli u Oteševo i spremili se za svečani prijem. Govore su održali gradonačelnik okruga Resen, Živko Gošarevski i ministarka obrazovanja i nauke Severne Makedonije, Mila Carovska. KOMS tim, kao i svi predstavnici krovnih saveza regiona, delili smo uzbuđenje – radovali smo se što se zajedno nalazimo na tako važnom događaju kakav je ukidanje rominga zarad lakšeg povezivanja i saradnje.\nUpečatljiv utisak celog putovanja je da su članovi i članice KOMS tima izuzetno cenjeni i da o njima važe pozitivne predrasude. Mladi ljudi iz regiona su, činilo mi se, bili unapred oduševljeni samom činjenicom da sam članica KOMS tima, što je dosta olakšalo naše upoznavanje i povezivanje.\nTokom celog dana, u četvrtak 1. jula, održavale su se panel-diskusije čija je glavna ideja bila – na koji način bi mladi i donosioci odluka trebalo da sarađuju da bi se položaj mladih u regionu poboljšao i unapredio?\nKoristeći rezultate istraživanja Balkan Barometar, govornici panela su skrenuli pažnju na neke od ključnih problema, poput problema nezaposlenosti, problema odliva mozgova i želje mladih za odlaskom iz svoje zemlje. Isticali su da je moguće povezati se i sarađivati jedino kada su odnosi mirni, kao i to da je mladima Zapadnog Balkana zajedničko što u budućnost gledaju s nadom koju ne bi trebalo uzaludno pustiti niz vodu.\nInspirativni i sadržajni govori učesnika omladinskog Prespa foruma podstakli su nas, mlade iz krovnih saveza, da razmenimo ideje i već u pauzama za ručak promišljamo koji bi način bio najpogodniji za unapređivanje naše saradnje.\nKonkretne ideje i savete za ostvarivanje ideje savršenog regiona pružili smo učešćem u radnim grupama. Pitali smo se – kako bi izgledao Zapadni Balkan, ako ga zamišljamo kao idealan? Odgovori su bili raznovrsni: od ideje u vezi sa besplatnom carinom, preko ukidanja ili makar olakšavanja pasoške kontrole, do organizacije većeg broja omladinskih razmena.\nNa kraju dana, na koncertu gde su nastupali izvođači iz svih 6 ekonomija Zapadnog Balkana, proslavili smo ukidanje rominga. Ovaj važan korak znači jednu prepreku manje na putu uspešne saradnje, što je za nas mlade od posebne važnosti.\nPrisetite se situacije (sigurno smo je svi imali) – kada vam je, po povratku s putovanja, stigao ogroman račun za telefon – zvali ste, kuckali i dogovarali se s društvom sa mora gde ići i šta raditi. Odmor vam je maltene preseo tog trenutka kad je stigao račun…\nOvakve scene više neće biti deo svakodnevice jer sa ukidanjem rominga možemo da bez straha zovemo društvo iz celog regiona, ili ih apdejtujemo o najnovijim dešavanjima šaljući poruke – po istoj ceni kao da smo u svojoj zemlji.\nIz Severne Makedonije smo se vratili sa mnoštvom utisaka i novih ideja, nestrpljivi da počnemo da ih realizujemo. Prisetili smo se koliko su okupljanja uživo delotvornija i inspirativnija od onlajn susreta. Članovi i članice KOMS tima unapred se raduju nekom narednom okupljanju i nadaju se da će se ono što pre desiti!\nTekst pisala Danijela Nikolić, (nova) KOMS praktikantkinja za program i odnose s javnošu\n*- Ovaj naziv je bez prejudiciranja statusa i u skladu je sa Rezolucijom Saveta bezbednosti Ujedinjenih nacija 1244 i mišljenjem Međunarodnog suda pravde o deklaraciji o nezavisnosti Kosova.


Ministarstvo kapitalnih investicija ne planira da odloži istraživanje nafte, raskid ugovora koštao bi oko 35 miliona evra – Borba\nMinistarstvo kapitalnih investicija (MKI) je spremno da definitivnu odluku o eksploataciji nafte prepusti građanima, ali nakon što istražno bušenje potvrdi da li se u crnogorskom podmorju nalaze količine nafte i gasa koje bi bile ekonomične za eksploataciju i nakon intenzivno vođene javne rasprave. Iz tog resora kazali su Danu da ne planiraju odlaganje istražnog bušenja planiranog za 25. mart, niti raskid ugovora koji bi Crnu Goru koštao minimum 35 miliona eura.\n“Ministarstvo kapitalnih investicija ne planira odlaganje istražnog bušenja zakazanog za 25. mart, zato što bi to proizvelo negativne posledice po budžet Crne Gore na osnovu obaveza preuzetih koncesionim ugovorom. Međutim, MKI insistira i poziva sve zainteresovane subjekte da uzmu učešća u javnoj raspravi, kako bi zajedno razmijenili argumente za i protiv eksploatacije nafte i gasa iz crnogorskog podmorja, i našli najbolje rješenje kako za ekologiju, tako i za ekonomiju Crne Gore”, kazali su iz resora na čijem čelu je Mladen Bojanić.\n“S obzirom na to da je u prvoj fazi istraživanja u prethodne četiri godine italijansko-ruski konzorcijum uložio između 35 i 40 miliona, a u drugoj fazi takođe značajna sredstva, Crna Gora bi morala obeštetiti konzorcijum u iznosima njihovih dosadašnjih ulaganja”, naveli su iz ministarstva.\nPočetak istražnog bušenja najavili su prije dvije sedmice ministar Bojanić i državni sekretar Marko Perunović. Nakon toga su se brojne ekološke organizacije usprotivile bušenju Jadrana i tražile da država raskine koncesioni ugovor i zaustavi bušenje Jadrana.


Riga - Sputnjik Srbija\nBivši gradonačelnik Rige pozvao na ukidanje sankcija Rusiji\nBivši gradonačelnik Rige Nil Ušakov, koji se kandiduje za Evropski parlament, pozvao je na poboljšanje odnosa sa Rusijom i pripremu za ukidanje antiruskih sankcija, piše letonski Sputnjik.\nAmbasada Rusije u Letoniji kritikovala je povorku legionara jedinica Vafen SS u Rigi, nazivajući je „sramotom“.\nDalaj-lama o Svetskom prvenstvu u fudbalu\nDalaj-lama smatra da je jedini ispravan pristup svakom takmičenju, uključujući i Svetsko prvenstvo u fudbalu, kada je motivacija igrača da prikažu najbolji rezultat, a ne da nanesu štetu protivniku.\nKad Ronaldo uzvrati zagrljaj\nTokom fudbalske utakmice reprezentacija Letonije i Portugalije, koja je odigrana u Rigi, dečak je istrčao na teren kako bi zagrlio fudbalera aktuelnog šampiona Evrope Kristijana Ronalda.\nMarševi neonacista u Letoniji su sramota za EU i NATO, izjavio je ministar spoljnih poslova Rusije Sergej Lavrov na sastanku sa predstavnicima lokalnih neprofitnih organizacija međunarodne orijentacije.\nU glavnom gradu Letonije počeo je marš veterana SS jedinica.\nGradonačelniku Rige zabranili da piše na ruskom\nSud u Rigi nije dozvolio gradonačelniku Nilu Ušakovu da na društvenim mrežama piše na stranim jezicima — ruskom i engleskom, javila je televizija LNT.\nŠta sve i pod kojima uslovima Srbija dobija od Kine?\nSrbija je na Samitu u Rigi potpisala komercijalne i ugovore o finansiranju za infrastrukturne projekte vredne 734 miliona evra, a u Ministarstvu građevinarstva ističu da je reč o kreditima „Eksim banke“ pod najpovoljnijim uslovima, kakvi se daju samo prijateljskim zemljama.\nUspeh Srbije na samitu u Rigi\nPremijer Aleksandar Vučić rekao je da je na Samitu „16+1“ u Rigi potpisano šest komercijalnih sporazuma i ugovora i da se odmah kreće sa izgradnjom obilaznice oko Beograda. Jedino je Srbija od zemalja-učesnica Samita potpisala bezvizni režim sa Kinom, istakao je Vučić.\nKineski ambasador u Srbiji Li Mančang izjavio je večeras da će u Rigi, gde će biti održan Peti samit šefova vlada Kine i zemalja Centralne i Istočne Evrope, biti potpisan ugovor o izgradnji pruge Beograd—Budimpešta.\nAmeričko vojno vozilo zalutalo u Rigi (foto)\nVojni tanker Oružanih snaga SAD zalutao je u Rigi. Prema rečima očevidaca, vozilo je ušlo u unutrašnje dvorište zgrade, gde je pokušalo da se okrene, pritom se sudarivši sa automobilima građana.\nGradonačelnik Rige: Treba da budemo zahvalni Crvenoj armiji\nTreba da budemo zahvalni Crvenoj armiji zbog toga što možemo 4. maj da obeležavamo kao Dan proglašenja deklaracije o nezavisnosti Letonije, a 18. novembar kao Dan nezavisnosti Letonije, izjavio je gradonačelnik Rige Nil Ušakov.\nUšakov i Šulc o slobodi govora u Letoniji\nGradonačelnik Rige Nil Ušakov sastao se sa šefom Evropskog parlamenta Martinom Šulcom i razmotrio slobodu govora u Letoniji i drugim državama EU.\nMoskva zahteva objašnjenje za zatvaranje Sputnjika u Letoniji\nMoskva će insistirati da joj zvanična Riga obrazloži zbog čega je zatvorena agencija Sputnjik u Letoniji, izjavio je stalni predstavnik Rusije pri OEBS-u Aleksandar Lukaševič.\nOtkaz policajcu zbog neumesnog komentara o rušenju „boinga“?\nPolicija u Rigi doneće veoma brzo odluku da li će da otpusti ili ne svog saradnika Janisa Bruševica koji je na svojoj fejsbuk-stranici napisao da u avionskoj nesreći u Rostovu na Donu „nema ničeg strašnog jer su tamo uglavnom bili državljani Rusije“.\nEU treba da se pravi mrtva pred ruskim medvedom\nSamit Istočnog partnerstva u Rigi je pokazao usporavanje ideje Brisela da šest bivših republika SSSR približi EU i udalji od Rusije. EU pred „probuđenim ruskim medvedom“ najbolje da primeni taktiku strateškog strpljenja, odnosno da se pravi „mrtva“, piše hrvatski „Večernji list“.


- Ostale naknade za drugo, treće i četvrto dete uvećavaju se skoro 100 odsto. Umesto dosadašnjih 48 KM, koliko je bila naknada za drugo i četvrto dete i treće 97 KM, sada će to biti 97 KM za prvo i drugo dete, za treće 140 KM i za četvrto 97 KM. Uvećanje za davanja po ovom osnovu iznosi gotovo 20 miliona KM na godišnjem nivou, istakao je Višković, piše Srpskainfo.\nOn je rekao i da je jednokratna pomoć majkama za rođenje deteta povećana i da će ona iznositi 500 KM, te da će po tom osnovu će na godišnjem nivou biti obezbeđeno dodatnih 2,5 miliona KM.\n– Ovim Zakonom regulisana je i naknada za roditelje negovatelje i tu je bila predviđena naknada po dosadašnjem zakonskom rešenju negde oko 135 KM na mesečnom nivou. Mi to sada prevodimo da će ta naknada biti na nivou najniže plate za prethodnu godinu koja je, u 2020. godini, bila 540 KM – istakao je Višković.\nOn naglašava da to znači da će roditelji i negovatelji imati naknadu do punoletstva dece koju neguju u visini od najniže plate u Srpskoj za prethodnu godinu.\n– Po tom osnovu izdvajamo dodatnih nešto više od 2,5 miliona maraka. Kada uzmemo u obzir sve ove naknade, to je dodatnih 25.600.000 KM na godišnjem nivou koje će Vlada izmenom ovog zakonskog rešenja u narednoj godini obezbediti za ove kategorije – naglasio je premijer Srpske.


Noćas se vratio sat unazad - Da li je ovo poslednji put?\nNaslovna Info Srbija Noćas se vratio sat unazad – Da li je ovo poslednji put?\nNoćas se vratio sat unazad – Da li je ovo poslednji put?\nNoćas se sat vratio unazad, a govori se o tome da će se od sledeće godine ukinuti ova praksa.\nZimsko vreme je u stvari standardno vreme, dok je privremeni prelazak na letnje računanje vremena počeo 1916. godine.\nOvakvo računanje vremena traje do poslednjeg vikenda u martu kad sledi letnje računanje vremena.\nPraksa je da se svakog poslednjeg vikenda u oktobru pomera sat i prelazi na zimsko računanje vremena, a ovo pitanje je regulisano zakonom u većini evropskih zemalja, kao i u Srbiji.\nOvo će možda biti i jedno od poslednjih pomeranja kazaljki jer je odbor Evropskog parlamenta izglasao da se 2021. ukine pomeranje sata koje se decenijama događa dva puta godišnje – u martu i oktobru.\nIako je već nekoliko puta najavljeno da će se odustati od te prakse, ništa konkretno se nije dogodilo, a konačno razrešenje situacije desiće se sledeće godine.\nEvropski parlament doneo je rezoluciju kojom je nakon ankete među građanima odlučeno da se u zemljama članicama ukine pomeranje kazaljki na satu počevši od 2021. godine.\nRezolucija treba da bude stavljena na glasanje u parlamentima zemalja članica koje će se odlučivati između letnjeg i zimskog računanja vremena, a očekuje se da stopama EU krene i Srbija.\nNaša zemlja je počela da koristi letnje računanje vremena 27. marta 1983. godine.\nNesuglasice oko pomeranja sata traju širom sveta duže od veka. Neke države ni danas ne pomeraju satove: Japan, Ekvador, Island, neke savezne države u SAD, Rusija, Belorusija, Ukrajina…\nPrethodni tekstVremenska prognoza – Kakvo nas vreme očekuje ove nedelje?\nSledeći tekstZlatne domaće kifle kao iz pekare (VIDEO)


Amerikanci prodaju staru zgradu ambasade\nZgrada nekadašnje ambasade SAD u beogradskoj Ulici kneza Miloša 50 biće prodata, saznaje „Blic”. Početna cena još nije poznata, ali prema nezvaničnim procenama do kojih smo došli, mogla bi da se kreće oko 11 miliona evra. Stari vlasnici najavljuju da će od države tražiti odštetu.\nAmerička ambasada posle više decenija boravka u Ulici kneza Miloša nedavno je preseljena na Dedinje, u novu zgradu u Bulevaru kneza Aleksandra Karađorđevića 92. Stara zgrada u centru Beograda ostala je prazna.\n- Vlada SAD namerava da na tržištu proda svoj objekat u Ulici kneza Miloša 50 - rekli su za „Blic” u Ambasadi SAD, uz objašnjenje da će za taj posao biti zadužena kompanija „Korsajd”. U toj firmi navode da se još čeka da Stejt department proceni vrednost zgrade i kad budu imali procenu, znaće se preciznije o kolikom je iznosu reč.\n- Radi se o zgradi od 17.000 kvadrata, smeštenih u četiri-pet zasebnih zgrada, i placu od 56 ari - kažu u “Korsajdu”.\nKako su “Blicu” rekli u nekoliko agencija za nekretnine, cena kvadrata stambenog prostora na lokaciji u i oko Ulice kneza Miloša je oko 1.600-1.700 evra. Međutim, zgrada u kojoj je bila Ambasada SAD je praktično poslovni prostor, a čak su i priključci za struju rađeni po američkim a ne po domaćim standardima.\n- To su samo neki od razloga zbog čega će se ona najverovatnije prodavati kao poslovni prostor, koji je znatno jeftiniji od stambenog - pričaju u jednoj beogradskoj agenciji.\nS druge strane, stari vlasnici, među kojima su i nekadašnji ambasador Jugoslavije u Vašingtonu i sadašnji u Bernu Milan St. Protić, kao i narodni poslanik DS Nenad Konstantinović, navode da će od države tražiti odštetu.\n- To je bila kuća moje bake Zore Konstantinović i njene dve sestre. Njima je ta zgrada oduzeta neposredno posle Drugog svetskog rata, ali nije nacionalizovana po Zakonu o nacionalizaciji iz 1958. Kuća je pripala državi koja je ili prodala ili poklonila SAD - kaže Nenad Konstantinović. On ističe da će naslednici prava pokušati da ostvare kroz sudski postupak i pred Agencijom za restituciju. Kako navodi, jasno je da objekat neće moći da im bude vraćen u naturi, zbog čega će tražiti naknadu štete.\nSAD Beograd Zgrada ambasade Prodaja\n23:12 POČETAK POVRATKA U PROŠLOST Žene u SAD su ostale bez ustavnog prava na abortus i svi se pitaju ŠTA JE SLEDEĆE? Neki su već nagovestili odgovor na ovo zastrašujuće pitanje\n23:07 440 TAKMIČARA IZ 44 ZEMLJE "Srbija šah open" otvoren u Novom Sadu\n23:00 "NISI MRDNUO DA ZAŠTITIŠ MILICU" Žestok rat Braje i sina Marine Tucaković: "Šuplja priča, mani me se", mreže gore


Leto je idealno vreme za operaciju krajnika, a razlog je jednostavan - Zdrava i prava\nLeto je idealno vreme za operaciju krajnika, a razlog je jednostavan\nLeto je idealno vreme za operaciju krajnika kod dece, utvrdili su američki naučnici. A razlog da se deci operišu krajnici tokom letnjih meseci uopšte nije medicinske prirode, već je jednostavno – praktičan.\n– Deci je potrebno od deset dana do dve nedelje za oporavak, pa leto pruža idealnu mogućnost da se krajnici izvade, a da to ne ugrozi školske obaveze ili proslavu zimskih praznika – objasnila je dr Lora Koci, otorinolaringolog bolnice „Gotlijeb Memorijal“ u Melrouz Parku.\nNajčešći razlozi za operaciju krajnika\n– Ništa od toga ne ugrožava život niti je hitno, pa se operacija može uraditi onda kada je to najpogodnije, a upravo je to letnji period – objasnila je dr Koci.\n– Problemi s krajnicima mogu izazvati poremećaje sna, koji dalje dovode do preosetljivosti, lošeg uspeha u školi i, čak, poremećaja u razvoju – istakla je dr Koci.\nOpravak nakon operacije krajnika traje do dve nedelje\nTonsilotren je rešenje za česte upale grla\nhomeopatski lek Tonsilotren\nidealno vreme za operaciju krajnika\nlečenja infekcije ili zapaljenja tonzila\nLeto je idealno vreme za operaciju krajnika


Prevoznici u Gnjilanu prekinuli protest - Kosovo Online\nPrevoznici u Gnjilanu prekinuli protest\n19. Avgust 2020. • 11:19\nOpština Gnjilane saopštila je da su javni prevoznici putnika zaustavili protest i počeli sa radom na svim suspendovanim linijama, prenosi Kosova Pres.\nDirektor za ekonomski razvoj u Gnjilanu Valjbona Tahiri je rekla da je na zajedničkom sastanku Udruženje prevoznika „Anamorava“ i uprava JP „Autobuska stanica“ postignut sporazum i da su potpisali ugovor o nastavku rada do 15. septembra 2020. i sprečavanju ilegalnog rada taksista.\nOdeljenje za inspekcijske poslove i opštinski inspektori u saradnji sa Kosovskom policijom će intenzivirati aktivnosti nadzora u okviru zakonskih nadležnosti i odgovornosti koje moraju nastaviti sa redovnim aktivnostima na terenu i sprečiti ilegalni rad taksista.\nGradonačelnik Gnjilana Ljutfi Haziri je u okviru svojih mogućnosti i nadležnosti da bi podržao privatni sektor preduzeo mere ublažavanja i prevazilaženje krize izazvane pandemijom koronavirusa za preduzeća i ulaže stalne napore za prevazilaženje krize i u javnom sektoru jer su mogućnosti za realizaciju javnih kapitalnih ulaganja ograničene, navedeno je.\nGnjilane međugradski prevoz protest\nZvaničnici: Gnjilane je primer za ostale opštine u upravljanju pandemijom\nZamenik ministra unutrašnjih poslova i javne uprave Bajram Gecaj, zamenik ministra za lokalnu upravu Fatbarda Emini i direktor za operacije u policiji Kosova Afrim Ahmeti, posetili su danas Gnjilane, gde ih je dočekao gradonačelnik Gnjilana Ljutfi Haziri, zajedno sa Odborom za vanredne situacije, prenosi Kljan Kosova.\nOpština Gnjilane pomaže Centar za mentalno zdravlje sa opremom protiv koronavirusa\nHoti sutra u poseti opštini Gnjilane


PREZENTACIJA: Zdrava nacija, uspešna privreda – Макроекономија\n23. марта 2021.\t0 Branislav Gulan Ostavite komentar 458 Pregleda\nOve godine očekuje se ekonomski oporavak od krize, uz stopu rasta bruto domaćeg proizvoda u rasponu od pet do šest odsto. Za mere Vlade koje su do sada sprovedene izdvojeno je oko osam milijardi evra. U Vojvodini trenutno posluje 30.000 privrednih subjekata, 65 000 preduzetnika koji uokviruju više od 600.000 zaposlenih\nU Privrednoj komori Vojvodine održana je onlajn prezentacija – „Značaj imunizacije za privredu AP Vojvodine“. O značaju imunizacije za privredu govorili su predsednik Privredne komore Vojvodine Boško Vučurević i pokrajinski sekretar za zdravstvo Prof. dr Zoran Gojković. Predsednik Privredne komore Vojvodine Boško Vučurević istako je da je imunizacija važna za očuvanje zdravlјa zaposlenih , jer bez zdrave nacije nema ni uspešne privrede.\nProtekla godina koju je obeležila pandemija izazvana Kovidom – 19, uticala je na globalnu ekonomiju. Ove godine očekuje se ekonomski oporavak od krize, uz stopu rasta bruto domaćeg proizvoda u rasponu od pet do šest odsto. Taj rast će biti vođen domaćom tražnjom i izvozom, za šta su neophodni oporavak eksterne tražnje i masovna vakcinacija, koja se očekuje i kod nas i u svetu u ovoj godini. Rastu će doprineti i pravovremeni i adekvatan odgovor nosilaca ekonomske politike u Republici Srbiji i po tom osnovu – obezbeđeni povolјni uslovi finansiranja i očuvani proizvodni kapaciteti i radna mesta. Za mere Vlade koje su do sada sprovedene izdvojeno je oko osam milijardi evra.\nIako vakcinacija uliva optimizam, pogotovo što je Srbija među vodećim zemlјama u svetu po broju vakcinisanih u odnosu na broj stanovnika, pandemija još uvek nije završena.\nŠto se tiče AP Vojvodine, u januaru 2021. godine statistika pokazuje da se beleži rast industrijske proizvodnje međugodišnje posmatrano od 2,2 odsto. Ukupna vrednost spolјnotrgovinske robne razmene u januaru iznosila je 970 miliona evra, a izvoz je ostvaren u vrednosti od 484,7 miliona evra što predstavlјa povećanje od 3,2 odsto u odnosu na izvoz ostvaren u januaru 2020. godine.\nPokrajinski sekretar za zdravstvo Zoran Gojković ističe je da je protekla godina bila izazov ne samo za zdravstveni sektor već i za privredu Republike Srbije – da krizu izazvanu pandemijom Kovida – 19 na najbolјi način savlada. Osim povećanja privrednih aktivnosti sada se beleži i porast aktivnosti vezane za industrijsku proizvodnju što ohrabruje. U Vojvodini trenutno posluje 30 000 privrednih subjekata, 65 000 preduzetnika koji uokviruju više od 600 000 zaposlenih. Važno je istaći da su oni bili tu za zdravstveni sistem u svakom vidu podrške u proteklom periodu. Želimo da nastavimo tim tempom i zbog toga je važno da se privrednicima objasni značaj imunizacije, a najveći ekonomski podsticaj koji država u ovom trenutku može da pruži upravo je imunizacija. Samo aktivno uspešnim programom imunizacije, koji država i sprovodi možemo omogućiti da se izborimo sa krizom i da se vratimo normalnim tokovima života. Potrebna je ozbilјna edukacija zaposlenih i rukovodilaca u privredi. Sekretar Gojković naglasio je da nema većeg ekonomskog podsticaja od imunizacije.\nPrethodna Срби општине Соколац страдали у Другом светском рату\nSledeća PRERASPODELA EKONOMSKE MOĆI-UTICAJ COVID 19 (četvrti deo)


Najmanje tri američka vojnika su poginula, a jedan je povređen juče u eksploziji bombe u Bagdadu, javlja Frans pres.\nVojnici su bili na zadatku kada je bomba, postavljena pored puta, eksplodirala nedaleko od njihovog vozila, navodi se u saopštenju američke vojske.\nNaoružani napadači obučeni u uniforme komandosa napali su juče u centru Bagdada konvoj i zgradu iračkog Crvenog polumeseca i oteli do 30 pripadnika osoblja i njihovih gostiju, javlja Bi-Bi-Si. Oteti su samo muškarci, a ovo je drugi slučaj masovne otmica u samo nedelju dana.\nOtmica se dogodila na dan kad je u poseti iračkoj prestonici bio britanski premijer Toni Bler koji je obećao svoju punu podršku premijeru Nuriju al Malikiju, navodi Rojters. Bler je rekao da novinarima da je sa Malikijem razgovarao o potrebi nacionalnog pomirenja, stvaranju domaćih snaga bezbednosti i o važnosti podrške svih zemalja u regionu ovom procesu. - Spremni smo da vam pomognemo na svaki mogući način kako bi što pre iračka vlada i narod mogli da preuzmu punu odgovornost za svoje postupke - rekao je Bler na zajedničkoj konferenciji za novinare sa Malikijem, održanoj u dobro utvrđenoj "zelenoj zoni" u Bagdadu. Bler je takođe apelovao na sve zemlje u regionu da podrže Irak.\nInače, u Bagdadu je održana konferencija o nacionalnom pomirenju, u pokušaju da se zaustavi eskalacija verskog nasilja, javlja Bi-Bi-Si. Među 300 delegata bili su predstavnici antivladinih organizacija, uključujući predstavnike bivše vladajuće partije Baas, mada ne i tvrdokorni sunitski pobunjenici.


SPS o aferi "Kiseonik": Tražimo hitnu reakciju specijalnog tužilaštva i MUP RS - Srpskainfo\nUkoliko su tačne informacije da prema podacima nadležnih institucija u Republiku Srpsku nije zakonito uvezen medicinski kiseonik i da je nejasno šta se koristi za pacijente na UKC RS, MUP Srpske i Specijalno tužilaštvo moraju da reaguju u narednim časovima, a ne danima, zbog pacijenata koji su trenutno na UKC i koji ne mogu da dišu bez respiratora, saopšteno je iz SPS.\n– Ako su tačne tvrdnje gradonačelnika Banjaluke da je UKC preko firme TGT iz Laktaša zvanično nabavljao industrijski,a ne medicinski kiseonik, u tom slučaju Krivični zakon Republike Srpske nažalost ne poznaje adekvatnu kaznu za odgovorne. Čuli smo gradonačelnika Banjaluke Draška Stanivukovića, kao i predstavnike UKC i Ministarstva zdravlja i zato tražimo hitnu reakciju nadležnih i utvrđivanje istine, jer ko god da govori neistine, zbog ozbiljnosti situacije, mora da snosi posljedice – poručuju iz SPS.\nDodaju da su podnesene su prijave da se na UKC Republike Srpske koristi industrijski umjesto medicinskog kiseonika, potkrijepljene određenim dokazima koji upućuju da je po zvaničnim evidencijama za Republiku Srpsku nabavljan samo kiseonik koji se koristi u industriji.\n– Firma koja je nabavljala kiseonik, nije registrovana za unutrašnji promet lijekovima, a medicinski kiseonik jeste lijek, i to je potkrijepljeno određenim dokazima. Nemamo namjeru da se bavimo tužilačkim i policijskim poslom, ali smatramo da je prioritet svih prioriteta što prije rasvijetlili ovaj slučaj i o tom obavijestiti građane koji sa zebnjom danas prate vijesti, koji su bijesni i ogorčeni zbog mogućnosti da je sve to tačno – naveli su u SPS.\nUkoliko se zaista pokaže da su građani Republike Srpske bili žrtve ovakvih malverzacija i zloupotreba, u SPS smatraju da je u najvećem interesu javnosti da se odgovorni najstrožije kazne i momentalno uklone sa rukovodnih pozicija.\n– Naglašavamo još jednom da nema nikakvog razloga i opravdanja da se čeka na reakciju nadležnih institucija – navodi se u saopštenju Socijalističke partije Srpske.\nPolitika afera kiseonikreakcijaSPS\nPRIZNAO GREŠKU Reakcija sudije u Danskoj nasmijala sve (VIDEO)\nOHR reagovao na zaključke NS RS "Odluke visokog predstavnika moraju se u potpunosti provesti"\nNekad ih dijelili rutinski, a sada nastao problem: Poslovni prostori postali oružje u političkoj borbi (FOTO)\nBebin provod kod frizera: Reakcija mališana je sve oduševila (VIDEO)


Fajon: Mladi nosioci nove epohe na Zapadnom Balkanu – Centar savremene politike\nBEOGRAD – Poslanica Evropskog parlamenta Tanja Fajon poručila je danas da sve važnije inicijative, koje su fokusirane na budućnost zemalja Zapadnog Balkana u Evropskoj uniji, postavljaju mlade u sam centar i ocenila da su mladi nosioci nove epohe na Zapadnom Balkanu.\nOna je, nakon samita lidera zemalja Zapadnog Balkana u Parizu, naglasila da se inicijative poput Berlinskog procesa i Brdo-Brijuni, pored opširne agende sa ciljem povezanosti regije i izgradnje infrastrukture, najviše bave povezanošću mladih.\nFajon smatra da je podržavanje mladih u borbi protiv i distanciranju od rasizma, ksenofobije, govora mržnje i diskriminacije na osnovu etničkog porekla, religije ili maternjeg jezika, „jedini pravi put da se postigne istinsko pomirenje u regiji“.\n„Mladi, koji imaju mnogo zajedničkog, u istorijskom i duhovnom smislu, moraju da budu nosioci nove epohe na Zapadnom Balkanu, epohe koja odnosi etničke napetosti, a donosi složenu generaciju mladih ljudi koji se poštuju među sobom i teže ka boljoj budućnosti za čitav region“, rekla je Fajon za portal European Western Balkans, a preneo je NIN.\nEvropski parlament (EP) bi, kako je navela, trebalo da se uspostavi kao sveobuhvatna platforma za razmatranje pitanja mladih u državama Zapadnog Balkana.\n„Kao EU institucija koja predstavlja oličenje civilnog sektora, koji ima izuzetno važnu ulogu u procesu opunomoćenja mladih, Parlament bi morao da preuzme ovu ulogu u kontektu EU integracije zapadnobalkanskih zemalja“, ocenila je Fajon.\nOna je naglasila da poseta Grupe prijatelja Srbije u EP u Beogradu predstavlja odličnu prilku da „krenemo u akciju“ i poručila da bi volela da mladi budu u centru svih zasedanja, politika i odluka koje donosimo.\n„Mladi nisu naša budućnost već naša sadašnjost“, zaključila je Fajon.\nPrethodno Prethodni članak: Mekalister: Srbija se obavezuje da uvede sankcije\nSledeće Sledeći članak: Mekalister studentima: Srbiji mesto u EU


Gradska biblioteka organizuje nekoliko programa u periodu od 22. do 30. jula. Promocija nove zbirke pesama ''Ovde stanuju pesme'' Danice Đurić biće održana u Gradskoj kući 22. jula od 19 časova. U istom prostoru 25. jula od 19 časova je promocija izdanja Gradske biblioteke Lajkovac ''Državna životinja'' dr Slađane Ilić, u kojoj će, osim autora, učestvovati prof. dr Mihajlo Pantić i dr Jana Aleksić. Akcija „Knjiga za knjigu“ trajaće sve vreme, a radionica kaligrafije do 26. jula.\nTradicionalno su uvod u manifestaciju „Dani Lajkovca“ predstavljali događaji kojima Turistička organizacija promoviše Kolubaru, a to su „Dani vodenica na Kolubari i Toplici“ i „Istok-Zapad lajkovačkom prugom“, održani početkom ove nedelje, dok će “Kolubarski kotlić” biti organizovan 28. jula. Očekuje se da će, kao prethodnih godina, biti organizovano i nekoliko sportskih turnira.


Nastavak suđenja za ubistvo vojnika ЈNA u Sarajevu - Televizija K3\nSud BiH za danas je zakazao nastavak suđenja komandantu Specijalne jedinice MUP-a takozvane RBiH Draganu Vikiću i još trojici optuženih za ubistvo zarobljenih pripadnika ЈNA 1992. godine u Sarajevu.\nNa ročištu održanom 14. novembra, zaštićeni svjedok Tužilaštva “K”, koji je radio u Federalnoj obavještajno-bezbjednosnoj službi rekao je da mu je 2004. godine došao izvor i ispričao da je /Nedžad/ Herenda nosio “hekler” i rekao: “Јa sam ih sve pobio”.\nOvaj svjedok je naveo da mu je izvor rekao i da je u blizini bio i Amir Međić, kojeg je viđao u Državnoj bezbjednosti.\nSvjedok “K” je naveo da je od tog izvora dobio informaciju da je likvidirano 11 ljudi. O tim saznanjima je napravio službenu zabilješku, ali ne zna da li su informacije dalje provjeravane i da li je neko razgovarao sa Herendom i Međićem.\nOn je izjavio da mu je taj izvor rekao i da je zarobljene vojnike doveo Davor Matić, mada se, kako je naveo, o tome pričalo i nedugo nakon ubistava 1992. godine.


Pripremljen zakon o eksproprijaciji – mojKontakt portal – Radio Televizija Kontakt\nPripremljen zakon o eksproprijaciji\nBy / 22. 07. 2013.\nResorna ministarka Srebrenka Golić rekla je da je ovaj “leks specijalis” zakon upućen na razmatranje drugim ministarstvima u Vladi Srpske, a da bi se u formi nacrta mogao naći pred poslanicima već na prvom narednom zasjedanju Narodne skupštine.\n“Riječ je o leks specijalis zakonu o utvrđivanju opšteg interesa i eksproprijaciji, koja je bila nepotpuna, radi izgradnje sistema za transport prirodnog gasa”, rekla je Golićeva.\nOna je naglasila da je o ovom zakonu, koji je pripremljen u saradnji sa Republičkom upravom za geodetske i imovinsko-pravne poslove i Pravobranilaštvom Srpske, danas razgovarano i na sastanku kod predsjednika Srpske Milorada Dodika.\n“Na sastanku su analizirani prioriteti iz mape puta na realizaciji energetskih projekata na području Republike Srpske u okviru projekta ‘Južni tok’ i realizaciji tačaka iz te mape”, rekla je Golićeva.\nOna je navela da je zaduženje Ministarstva za prostorno uređenje, građevinarstvo i ekologiju u tom projektu izdavanje svih potrebnih odobrenja za gradnju nakon izvršene eksproprijacije, te da je na današnjem sastanku bilo riječi o lokalitetima elektrana koje bi se gradile za potrebe kraka gasovoda “Južni tok”.\nPožar u ”Ćevabdžinici kod Muje”\nPotpisan Protokol o utvrđivanju najniže cijene rada


Putin i Lukašenko razgovarali o integraciji | Skandalozno\nPutin i Lukašenko razgovarali o integraciji Rusije i Belorusije\nOtvarajući sastanak, Putin je rekao da će u decembru biti dvadeset godina od potpisivanja dogovora o osnivanju Savezne države.\n„Aleksandar Grigorjevič i ja smo odlučili da analiziramo sve što je urađeno u okviru Saveznog dogovora, da analiziramo i šta nije učinjeno i iz kojih razloga, i da izradimo puteve za dalji razvoj naše integracije, koji su prihvatljivi za naše zemlje“, rekao je ruski lider.\nOn je dodao i — „da planira da kasnije na regionalnom nivou razgovara sa kolegama koje se bave međuregionalnom saradnjom“.\nGovoreći o bilateralnim odnosima, ruski lider je naglasio da je Belorusija strateški i najbliži partner Rusije.\n„Radimo u svim pravcima — u oblasti bezbednosti, u vojnoj oblasti, u odbrambenoj industriji, u ekonomiji“, rekao je Putin, ukazujući da obim međusobne trgovine stalno raste.\nOn je skrenuo pažnju i na činjenicu da je Rusija najveći investitor u ekonomiji Belorusije, a obim akumuliranih direktnih investicija iznosi skoro četiri milijarde dolara.\n„Ali postoje i pitanja koja se uvek javljaju u tako velikom zajedničkom radu. Nadam se da će i današnji sastanak biti koristan za dalje korake“, dodao je Putin.\nSa svoje strane, Lukašenko je predložio da se sva sporna pitanja reše i da se pripremi program akcionih strategija za integraciju do 8. decembra 2019. godine.\nPrema Lukašenkovom mišljenju — sva pitanja su na površini. On je dodao da podržava predlog Vlada dveju zemalja — da je istovremeno neophodno pronaći obostrano razumevanje, pre 20. godišnjice potpisivanja Saveznog dogovora.\nBeloruski lider je naglasio da građani obeju zemalja — već odavno čekaju konkretne odluke od predsednika.\nOn je podsetio da se sa ruskim liderom sastao i u Sočiju i u Moskvi i u drugim gradovima. Prema njegovim rečima — javnost je čak i njega i Putina kritikovala zbog preterano čestih kontakata, koji nisu davali konkretne rezultate.\n„Mi smo rešili sve što smo planirali: odredili smo pravce naših akcija u ovom trenutku, čak smo definisali i konkretne akcije i, kako je rekao Vladimir Vladimirovič — stvorili smo zajedničku grupu na nivou Vlade“, zaključio je beloruski predsednik Lukašenko.\nBudite prvi sa komentarom na članku "Putin i Lukašenko razgovarali o integraciji Rusije i Belorusije"


Sarajevo 16°C Četvrtak 24.09.\n01.06.2020 / 22:43 BiH - Burna rasprava\nPoslanici vladajuće većine u Narodnoj skupštini Republike Srpske (NSRS) usvojili su večeras 20 zaključaka kojima se, između ostalog, odbacuje Rezolucija o poštovanju žrtava fašističkih režima i pokreta, koju je Predstavanički dom Parlamentrane skupštine BiH prihvatio 20. maja.\nOpozicija i bošnjački poslanici „Zajedno za BiH“ nisu prisustvovali glasanju nakon cjelodavne burne i na momete incidentne rasprave.\nU zaključcima, za koje su glasala 52 poslnika, između ostalog, navodi se da je Rezolucija „ne odgovara istorijskim činjenicama i kao takva se ne može primjenivati u RS“.\n- Konstatujemo da je Predstavnički dom usvajanjem Rezolucije pristupio sramnom prekrajanju istorijskoih činjenica i pridružio se revizionističkim snagama, kojima je cilj uopšavanje i marginalizovanje stradanja Srba u Drugom svjetskom ratu – navodi se u zaključcima klubova poslanika SNSD-a, DNS-a, Demosa, NDP-a, Ujedinjene Srpske, SPS-a, SP-a i nezavisnih poslanika.\nNarodna skupština RS-a obavezuje Vladu da u roku od 60 dana uputi na razmatranje i usvajanje parlamentu nacrt zakona o danu sjećanja na žrtve genocida Nezavisne Države Hrvatske nad Srbima, Jevrejima i Romima tokom Drugog svjetskog rata, navodi se u jednom od zaključaka.\nUime Poslaničke grupe „Zajedno za BiH“ Begija Smajić je rekla da nije prihvatljivo da entitetski parlament, kao niži nivo vlasti, raspravlja o dokumentu višeg nivoa vlasti, Predstavničkog doma Parlamentrane skupštine BiH.\nTokom svog obraćanjae, ona je navela da je Narodna skupština RS-a, umjesto rasprave o Rezoluciji o poštovanju žrtava fašističkih režima i pokreta, trebalo da usvoji rezoluciju o zabrani negiranja genocida u Srebrenici.\n- Jedino ako djelujemo institucionalno možemo da spriječimo da se zločini više nikada ne dogode. Da smo djelovali institucionalno, kada su u pitanju žrtve fašističkog režima i pokretač, možda se genocid u Srebrenici ne bi desio – rekla je Smajić.\nZakazivanje posebne sjednice Narodne skupštine RS-a zatražila je jedna trećina poslanika iz klubova SNSD-a, DNS-a, DEMOS-a, SPS-a, Ujedinjene Srpske, NDP-a, poslaničke grupe Socijalističke partije i dva nezavisna poslanika, dok je opozicija bila protiv zasjedanja o ovoj temi.\nTadić se ponovo nije pojavila pred Istražnom komisijom


Zvezdine košarkašice žele u evropsko takmičenje\nIzvor: B92, 29.Apr.2021, 23:38\nŽenski košarkaški klub Crvena zvezda saopštio je da želi da kao šampion Srbije predstavlja državu u FIBA takmičenju, Evroligi ili Evrokupu.\n"Smatramo da bi time naš prvi tim, koji je ove sezone bio najmlađi u domaćem prvenstvu i postao šampion, u kome se nalazi veliki broj reprezentativki mlađih selekcija, imao sjajnu priliku da nastavi da se razvija i stiče veliko iskustvo igrajući međunarodne >> Pročitaj celu vest na sajtu B92 << utakmice za dobrobit srpske reprezentativne košarke", navodi se u saopštenju kluba.\nŽKK Crvena zvezda će o svojoj nameri obavestiti Košarkaški savez Srbije, koji kao krovna organizacija prijavljuje klubove učesnike međunarodnih takmičenja.\nKlub je naveo da smatra da je vreme da šampion ponovo učestvuje u međunarodnim takmičenjima pod okriljem FIBA u kojima godinama nije bilo klubova iz Srbije.\n"Ovu mogućnost vidimo i kao lepu priliku da se Crvena zvezda, kao najtrofejniji klub na ovim prostorima i nekadašnji prvak Evrope, vrati na međunarodnu košarkašku scenu posle 12 godina pauze", piše u saopštenju ŽKK Crvena zvezda.


Prodavac u butiku - Fashion Paradise\nBeograd, TC Mercator Bulevar umetnosti 4\nVeć 9 godina firma “FASHION PARADISE” donosi duh Italije u Novi Sad i u Beograd. Pratimo modne trendove žensku i mušku obuću, tašne, uz prilagođavanje potrebama naših klijenata. Upravo je to ono što naši klijenti cene i zbog čega nam se rado vraćaju. Sada širimo naš tim i potrebni su nam prodavci za rad u butiku u TC Merkator- Novi Beograd.\niskustvo na poziciji prodavca u maloprodaji\nspremnost za rad u smenama\nzainteresovanost i posvećenost\nprednost kandidati koji poznaju rad u SmartPOS programu za maloprodaju\ntimska orijentisanost i kolegijalnost\nUkoliko smo Vas zainteresovali za ovo radno mesto, pošaljite nam CV elektronskim putem.\nSrbija, Novi Sad, Episkopa Visariona 2c\nMatični broj: 20826681


Lokalni vlasti su navele da je devet osoba takozvanih "vampira", kako ih zovu meštani, pretučeno na smrti za mesec dana u Malaviju. Poslednja dva ubistva su se dogodila u dve četvrti Blantajera, najvećeg grada Malavija, pre nekoliko dana.\n- Jedna osoba je ubijena a drugu su na smrt kamenovali besni meštani koji su ih optužili da su pili krv - izjavio je neimenovani portparol policije.\nLokalni mediji postavili su na Tviteru video snimak na kojem se vidi kako nekoliko osoba kamenuje muškarca onesvešćenog na zemlji.\nPolicija je navela da je uhapsila 124 osobe i da se situacija vratila u normalu.\nU Malaviju kruže priče o postajanju vampira zbog čega su česti incidenti u toj maloj zemlji na jugu Afrike, gde su tradicionalna verovanja duboko ukorenjena.